Avis juridique important

|

31986D0021

86/21/ΕΟΚ: Απόφαση της Επιτροπής της 4ης Φεβρουαρίου 1986 για την αποδοχή της ανάληψης υποχρεώσεων που προτάθηκε όσον αφορά την έρευνα αντιντάμπινγκ σχετικά με τις εισαγωγές ορισμένων sabots καταγωγής Σουηδίας

Επίσημη Εφημερίδα αριθ. L 032 της 07/02/1986 σ. 0028 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Φεβρουαρίου 1986  για την αποδοχή της ανάληψης υποχρεώσεων που προτάθηκε όσον αφορά την έρευνα αντιντάμπινγκ σχετικά με τις εισαγωγές ορισμένων sabots καταγωγής Σουηδίας  (86/21/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβούλευση στο πλαίσιο της συμβουλευτικής επιτροπής όπως προβλέπεται στον εν λόγω κανονισμό,  Εκτιμώντας ότι:  Α. Προσωρινά μέτρα  (1) Η Επιτροπή, με τον κανονισμό (ΕΟΚ) αριθ. 2823/85 (2), όπως τροποποιήθηκε από τον κανονισμό (ΕΟΚ) αριθ. 3475/85 (3), επέβαλε προσωρινό δασμό αντιντάμπινγκ στις εισαγωγές ορισμένων sabots καταγωγής Σουηδίας.  Β. Επακόλουθη διαδικασία  (2) Μετά την επιβολή του προσωρινού δασμού αντιντάμπινγκ, οι δύο σουηδοί εξαγωγείς, οι οποίοι είχαν συνεργαστεί με την Επιτροπή κατά τη διάρκεια της έρευνας και στων οποίων τα προϊόντα επιβλήθηκε ο δασμός αυτός, έκαναν στην Επιτροπή διαβήματα με τα οποία έκαναν γνωστές τις απόψεις τους για το δασμό. Ζήτησαν, επίσης, να ενημερωθούν σχετικά με τα στοιχεία και τους κυριότερους παράγοντες με βάση τους οποίους η Επιτροπή επρόκειτο να συστήσει τη λήψη οριστικών μέτρων. Τα αιτήματα αυτά έγιναν δεκτά.  Επιπλέον, ορισμένοι άλλοι εξαγωγείς, οι οποίοι δεν είχαν δηλώσει στην Επιτροπή ότι ενδιαφέρονται, έκαναν στην Επιτροπή διαβήματα με τα οποία γνωστοποίησαν τις απόψεις τους για το δασμό. Τέλος, εξ ονόματος της σουηδικής βιομηχανίας sabots, υπέβαλαν γραπτές και προφορικές παρατηρήσεις στην Επιτροπή, τόσο για την ύπαρξη πρακτικής ντάμπινγκ όσο και για τη ζημία, και εκπρόσωποι των σουηδικών αρχών.  Γ. Ντάμπινγκ  (3) Με βάση ορισμένα από τα στοιχεία που υποβλήθηκαν, και ιδίως τα νέα αποδεικτικά στοιχεία σχετικά με το κόστος μεταφοράς από τη Σουηδία «εκ του εργοστασίου» έως τα κοινοτικά σύνορα cif, έγινε προσαρμογή του περιθωρίου ντάμπινγκ που είχε καθοριστεί για την Torpatoffeln από 11 % σε 5,2 %. Ωστόσο, το περιθώριο της B. J. Traesko παρέμεινε 7 %. Συνεπώς, οι διαπιστώσεις αυτές σχετικά με το ντάμπινγκ θα πρέπει να θεωρηθούν οριστικές.  (4) Για τους εξαγωγείς που δήλωσαν στην Επιτροπή ότι ενδιαφέρονται μόνο μετά την επιβολή του προσωρινού δασμού αντιντάμπινγκ, καθώς και για τους εξαγωγείς που δεν συνεργάστηκαν πλήρως ή που δεν έκαναν γνωστό στην Επιτροπή ότι ενδιαφέρονται κατά τη διάρκεια της έρευνας, ο καθορισμός του περιθωρίου ντάμπινγκ έγινε με βάση τα διαθέσιμα στοιχεία. Ως προς αυτό, θεωρήθηκε ότι τα αποτελέσματα της έρευνας αποτελούσαν την καταλληλότερη βάση για τον καθορισμό του περιθωρίου ντάμπινγκ και ότι η χρησιμοποίηση περιθωρίου μικρότερου από 7 %, που ήταν το μεγαλύτερο περιθώριο ντάμπινγκ που είχε διαπιστωθεί σε εξαγωγέα ο οποίος είχε συνεργαστεί κατά την έρευνα, θα δημιουργούσε τη δυνατότητα καταστρατήγησης του δασμού και θα ενθάρρυνε τη μη συνεργασία σε μελλοντικές έρευνες αντιντάμπινγκ. Συνεπώς, ως καταλληλότερη λύση θεωρείται η χρησιμοποίηση αυτού του περιθωρίου ντάμπινγκ και για την ομάδα αυτή των εξαγωγέων.  Δ. Ζημία  (5) Η Επιτροπή έλαβε γραπτές παρατηρήσεις εξ ονόματος των σουηδών εξαγωγέων σύμφωνα με τις οποίες η ζημία στην κοινοτική βιομηχανία, ιδίως όσον αφορά το επίπεδο ενδοκοινοτικών συναλλαγών για τα εν λόγω προϊόντα, προκλήθηκε από άλλους παράγοντες και όχι από τις εισαγωγές από τη Σουηδία. Ωστόσο, μετά από έρευνα σχετικά με τους ισχυρισμούς αυτούς, διαπιστώθηκε ότι, παρότι υπήρχε σημαντικός όγκος ενδοκοινοτικών συναλλαγών για τα προϊόντα που υπάγονταν στον κώδικα ΝΙΜΕΧΕ ο οποίος καλύπτει τα εν λόγω προϊόντα, οι συναλλαγές αυτές αφορούσαν, ως επί το πλείσον, υποδήματα διαφορετικού είδους από τα εν λόγω sabots. Κατά συνέπεια, θα πρέπει να θεωρηθούν οριστικές οι διαπιστώσεις που διατυπώνονται στον κανονισμό (ΕΟΚ) αριθ. 2823/85, ότι ο όγκος των σουηδικών εισαγωγών, που αποτελούν αντικείμενο ντάμπινγκ, κατά την περίοδο αναφοράς (1,6 εκατομμύρια ζεύγη) και η τιμή πώλησης των προϊόντων αυτών στην Κοινότητα (μεταξύ 11 % και 49 % χαμηλότερη από τις τιμές των κοινοτικών παραγωγών) έχει προκαλέσει υλική ζημία στην Κοινότητα, ανεξάρτητα από άλλους παράγοντες.  Ε. Το συμφέρον της Κοινότητας  (6) Δεδομένου του σημαντικού ύψους της ζημίας που υφίστανται οι καταγέλλοντες παραγωγοί, η οποία προκαλείται κυρίως από την πώληση σε τιμή κάτω του κανονικού έως 49 % και τη συνακόλουθη πιθανότητα να τεθεί σε κίνδυνο η ύπαρξη της βιομηχανίας αυτής στην Κοινότητα αν δεν ληφθούν προστατευτικά μέτρα, κρίνεται ότι η λήψη μέτρων είναι προς το συμφέρον της Κοινότητας.  ΣΤ. Οριστικός δασμός  (7) Με βάση όσα καθορίζονται παραπάνω και εάν ληφθεί ιδιαίτερα υπόψη το ποσοστό πώλησης σε τιμές κάτω του κανονικού, που κυμαίνεται μεταξύ 11 % και 49 %, το ποσοστό του οριστικού δασμού αντιντάμπινγκ που επιβάλλεται στους σουηδούς εξαγωγείς θα πρέπει να είναι 7 %.  Ο δασμός δεν θα πρέπει να ισχύσει για τους εξαγωγείς Lavi, σχετικά με τους οποίους δεν διαπιστώθηκε η ύπαρξη πρακτικής ντάμπινγκ, ούτε στην Ugglebo Toffeln, της οποίας το διαπιστωμένο περιθώριο ντάμπινγκ θεωρείται ελάχιστο· ως προς τους εξαγωγείς αυτούς, η έρευνα θα πρέπει να περατωθεί.  Ζ. Ανάληψη υποχρεώσεων  (8) Μετά από διαβουλεύσεις στα πλαίσια της Μεικτής Επιτροπής, όπως προβλέπεται στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας (1), ορισμένοι ενδιαφερόμενοι εξαγωγείς, αφού ενημερώθηκαν για τα αποτελέσματα της διαδικασίας που ακολούθησε την επιβολή του προσωρινού δασμού πρότειναν την ανάληψη υποχρεώσεων που η Επιτροπή αποδέχτηκε, αφού έκρινε ότι θα οδηγούσαν στην εξάλειψη της ζημίας. Συνεπώς, ο δασμός δεν θα ισχύσει και η έρευνα περατώνεται όσον αφορά τους εξαγωγείς αυτούς.  (9) Η συμβουλευτική επιτροπή δεν προέβαλε αντιρρήσεις,  ΑΠΟΦΑΣΙΖΕΙ:  Άρθρο 1  Η Επιτροπή αποδέχεται την ανάληψη υποχρεώσεων που προτείνεται όσον αφορά την έρευνα αντιντάμπινγκ σχετικά με sabots με εξωτερικό πέλμα από δέρμα, τεχνητό δέρμα, ελαστικό ή PVC και με το πάνω μέρος από δέρμα, ή δέρμα επικαλυμένο με PVC, που υπάγονται στη διάκριση ex 64.02 Α του κοινού δασμολογίου και αντιστοιχούν στον κώδικα ΝΙΜΕΧΕ ex 64.02-41, καταγωγής Σουηδίας, από τους ακόλουθους εξαγωγείς:  - Arbesko AB, OErebro,  - Balsfiord Import & Export AB, Haelsingborg,  - Ceder-Sko AB, Bjursaas,  - Dalex AB, Bjursaas,  - Embla-Clogman AB, Soelvesborg,  - Excelsior AB, Kumla,  - Expert Traesko, Orrefors,  - GO-Produkter, Ljungbyholm,  - Hejco Yrkesklaeder AB, Hyssna,  - Hultgrens Footwear AB, Tingsryd,  - HB Haellabotten, Kumla,  - Ikea Svenska AB, AElmhult,  - June Trading, Joenkoebing,  - AB Karlskoga Traetoffelfabrik, Karlskoga,  - Klostertoffeln AB, Aaskloster,  - Knulp HB, Uttran,  - Konga Skyddsskotillverkning AB, Vissefjarda,  - K. Wik Import Export AB, Lund,  - Lis-Toffel, Falkenberg,  - LT Skor AB, Knislinge,  - Munkens AB, Munkedal,  - AB Nowa Li, Limmared,  - Nya Baastadtoffeln AB, Baastad,  - AB Nymans Toffelfabrik, Vetlanda,  - Oscaria AB, OErebro,  - Rolfson Sko AB, Aaskloster,  - Skaane Toffeln, Haelsingborg,  - AB Supinator, Landvetter,  - Swecap AB, Malmoe,  - Tollarps Tofflor AB, Tollarp,  - Tyringe-Tofflan, Tyringe,  - HB Tomex, OErkelljunga,  - Torpatoffeln AB, Tornsbruk,  - Yngve Brodd Aktiebolag, Moelndal,  - Westbo Toffelfabrik, Smaalandsstenar.  Άρθρο 2  Περατώνεται η διαδικασία αντιντάμπινγκ που αναφέρεται στο άρθρο 1 όσον αφορά τους εξαγωγείς που κατονομάζονται στο άρθρο αυτό καθώς και τους Lavi Kristianstad, Sweden, και Ugglebo Toffeln AB Paryd, Sweden.  Βρυξέλλες, 4 Φεβρουαρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 268 της 10. 10. 1985, σ. 11.  (3) ΕΕ αριθ. L 333 της 11. 11. 1985, σ. 18.  (1) ΕΕ αριθ. 300 της 31. 12. 1972, σ. 97.


title: 2004/525/ΕΚ:Απόφαση της Ευρωπαϊκής Κεντρικής Τράπεζας, της 3ης Ιουνίου 2004, σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας (ΕΚΤ/2004/11)

text:
               30.6.2004

               EL

               Επίσημη Εφημερίδα της Ευρωπαϊκής Ένωσης

               L 230/56

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 3ης Ιουνίου 2004
   σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας
   (ΕΚΤ/2004/11)
   (2004/525/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (1), και ιδίως το άρθρο 4 παράγραφοι 1 και 6,
   το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 12.3 και 36.1,
   τη συμβολή του γενικού συμβουλίου της Ευρωπαϊκής Κεντρικής Τράπεζας (ΕΚΤ), σύμφωνα με την πέμπτη περίπτωση του άρθρου 47.2 του καταστατικού,
   τη γνώμη της επιτροπής προσωπικού της ΕΚΤ,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1073/1999 (εφεξής «κανονισμός περί OLAF») προβλέπει ότι η Ευρωπαϊκή Υπηρεσία Καταπολέμησης της Απάτης (εφεξής η «Υπηρεσία») κινεί και διεξάγει διοικητικές έρευνες κατά της απάτης (εφεξής «εσωτερικές έρευνες») εντός των θεσμικών οργάνων, οργάνων και οργανισμών, που έχουν ιδρυθεί με τις συνθήκες ΕΚ και Ευρατόμ ή δυνάμει αυτών, με σκοπό την καταπολέμηση της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων. Σύμφωνα με τον κανονισμό περί OLAF, οι εσωτερικές έρευνες δύνανται να αφορούν σοβαρές πράξεις συνδεδεμένες με την άσκηση επαγγελματικών δραστηριοτήτων, που μπορεί να συνιστούν παράλειψη των υποχρεώσεων των μελών του προσωπικού των εν λόγω θεσμικών οργάνων, οργάνων και οργανισμών, δυνάμενη να επισύρει πειθαρχική ή, ενδεχομένως, ποινική δίωξη, ή παράλειψη των αναλόγων υποχρεώσεων των μελών των θεσμικών οργάνων και οργάνων, των διευθυντικών στελεχών των οργανισμών ή των μελών του προσωπικού των θεσμικών οργάνων, οργάνων και οργανισμών, που δεν υπόκεινται στον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και στο καθεστώς που εφαρμόζεται στο λοιπό προσωπικό των Κοινοτήτων αυτών (εφεξής «κανονισμός υπηρεσιακής κατάστασης»).

               (2)

               Όσον αφορά την ΕΚΤ, τα επαγγελματικά αυτά καθήκοντα και υποχρεώσεις, ιδίως δε οι υποχρεώσεις που συνδέονται με την επαγγελματική συμπεριφορά και το επαγγελματικό απόρρητο, καθορίζονται α) στους όρους απασχόλησης του προσωπικού της Ευρωπαϊκής Κεντρικής Τράπεζας, β) στους κανόνες για θέματα προσωπικού της Ευρωπαϊκής Κεντρικής Τράπεζας, γ) στο παράρτημα Ι των όρων απασχόλησης, που αφορά τους όρους βραχυπρόθεσμης απασχόλησης, και δ) στους κανόνες της Ευρωπαϊκής Κεντρικής Τράπεζας όσον αφορά τη βραχυπρόθεσμη απασχόληση, ενώ περαιτέρω καθοδήγηση παρέχεται ε) στον κώδικα συμπεριφοράς της Ευρωπαϊκής Κεντρικής Τράπεζας (2) και στ) στον κώδικα συμπεριφοράς των μελών του διοικητικού συμβουλίου (3) (εφεξής αναφέρονται από κοινού ως «όροι απασχόλησης της ΕΚΤ»).

               (3)

               Ο κανονισμός περί OLAF προβλέπει στο άρθρο 4 παράγραφος 1 ότι, όσον αφορά την προστασία των οικονομικών συμφερόντων των Ευρωπαϊκών Κοινοτήτων και την καταπολέμηση της απάτης και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων, η Υπηρεσία «πραγματοποιεί τις διοικητικές έρευνες εντός των θεσμικών οργάνων, οργάνων και οργανισμών», ενώ στο άρθρο 4 παράγραφος 6 προβλέπει ότι κάθε θεσμικό όργανο, όργανο και οργανισμός λαμβάνει απόφαση η οποία «περιλαμβάνει ειδικότερα κανόνες που αφορούν: α) την υποχρέωση των μελών, των υπαλλήλων και του λοιπού προσωπικού των θεσμικών οργάνων και οργάνων καθώς και των διευθυντικών στελεχών, υπαλλήλων και λοιπού προσωπικού των οργανισμών να συνεργάζονται και να ενημερώνουν τους υπαλλήλους της Υπηρεσίας· β) τις διαδικασίες που πρέπει να τηρούν οι υπάλληλοι της Υπηρεσίας κατά την εκτέλεση των εσωτερικών ερευνών, καθώς και την εγγύηση των δικαιωμάτων των ατόμων που αφορά η εσωτερική έρευνα». Σύμφωνα με την κοινοτική νομολογία, η Υπηρεσία μπορεί να αρχίσει έρευνα μόνον επί τη βάσει αρκούντως σοβαρών υπονοιών (4).

               (4)

               Ο κανονισμός περί OLAF προβλέπει (άρθρο 4 παράγραφος 1 δεύτερο εδάφιο) ότι οι εσωτερικές έρευνες θα πρέπει να διεξάγονται σύμφωνα με τους κανόνες των συνθηκών, και ιδίως του πρωτοκόλλου περί των προνομίων και ασυλιών των Ευρωπαϊκών Κοινοτήτων, καθώς και του κανονισμού υπηρεσιακής κατάστασης. Οι εσωτερικές έρευνες που διεξάγονται από την Υπηρεσία υπόκεινται επίσης στο άρθρο 6 παράγραφος 2 της συνθήκης για την Ευρωπαϊκή Ένωση, καθώς και στις λοιπές αρχές και θεμελιώδη δικαιώματα που είναι κοινά στα κράτη μέλη και αναγνωρίζονται από το Δικαστήριο, όπως, για παράδειγμα, ο εμπιστευτικός χαρακτήρας της νομικής συμβουλής («επαγγελματικό απόρρητο»).

               (5)

               Οι εσωτερικές έρευνες διεξάγονται σύμφωνα με τις διαδικασίες που καθορίζονται στον κανονισμό περί OLAF και στις αποφάσεις που εκδίδει προς εφαρμογή αυτού κάθε θεσμικό όργανο, όργανο ή οργανισμός. Κατά την έκδοση της απόφασης εφαρμογής, η ΕΚΤ οφείλει να αιτιολογήσει κάθε περιορισμό στις εσωτερικές έρευνες που είναι επιζήμιες για τα ειδικά καθήκοντα και υποχρεώσεις που ανατέθηκαν στην ΕΚΤ από τα άρθρα 105 και 106 της συνθήκης. Με τους εν λόγω περιορισμούς θα πρέπει, αφενός, να διασφαλίζεται η απαραίτητη εμπιστευτικότητα όσον αφορά ορισμένες πληροφορίες της ΕΚΤ και, αφετέρου, να υλοποιείται η πρόθεση του νομοθέτη να ενισχύσει την καταπολέμηση της απάτης. Εκτός του πλαισίου των ειδικών αυτών καθηκόντων και υποχρεώσεών της, η ΕΚΤ θα πρέπει να αντιμετωπίζεται, και για τους σκοπούς της παρούσας απόφασης, ως δημόσιος οργανισμός παρόμοιος με τα άλλα θεσμικά όργανα και όργανα της Κοινότητας.

               (6)

               Σε εξαιρετικές περιπτώσεις, η κυκλοφορία εκτός της ΕΚΤ ορισμένων εμπιστευτικών πληροφοριών που κατέχει η ΕΚΤ για την άσκηση των καθηκόντων της θα μπορούσε να θίξει σοβαρά τη λειτουργία της ΕΚΤ. Στις περιπτώσεις αυτές, η απόφαση να χορηγηθεί στην Υπηρεσία πρόσβαση σε πληροφορίες ή να διαβιβαστούν σε αυτή πληροφορίες θα λαμβάνεται από την εκτελεστική επιτροπή. Θα χορηγείται πρόσβαση σε πληροφορίες παλαιότερες του ενός έτους σε τομείς όπως οι αποφάσεις νομισματικής πολιτικής ή οι πράξεις που σχετίζονται με τη διαχείριση των συναλλαγματικών διαθεσίμων και τις παρεμβάσεις στις αγορές συναλλάγματος. Περιορισμοί που αφορούν σε άλλους τομείς, όπως σε δεδομένα που λαμβάνονται από τις αρχές άσκησης προληπτικής εποπτείας σχετικά με τη σταθερότητα του χρηματοπιστωτικού συστήματος ή μεμονωμένων πιστωτικών ιδρυμάτων και σε πληροφορίες σχετικά με τα χαρακτηριστικά ασφαλείας και τις τεχνικές προδιαγραφές των τωρινών και μελλοντικών τραπεζογραμματίων ευρώ, δεν υπόκεινται σε χρονικό όριο. Παρόλο που, στην παρούσα απόφαση, οι πληροφορίες αυτές, η κυκλοφορία των οποίων εκτός της ΕΚΤ θα μπορούσε να θίξει σοβαρά τη λειτουργία της ΕΚΤ, έχουν περιοριστεί σε συγκεκριμένους τομείς δραστηριότητας, είναι αναγκαία η πρόβλεψη της δυνατότητας προσαρμογής της παρούσας απόφασης σε τυχόν απρόβλεπτες εξελίξεις, προκειμένου να διασφαλίζεται ότι η ΕΚΤ συνεχίζει να εκπληρώνει τα καθήκοντα που της έχουν ανατεθεί από τη συνθήκη.

               (7)

               Η παρούσα απόφαση λαμβάνει υπόψη το γεγονός ότι εκτός από τα καθήκοντά τους στο πλαίσιο του ΕΣΚΤ, τα μέλη του διοικητικού συμβουλίου και του γενικού συμβουλίου της ΕΚΤ που δεν αποτελούν μέλη και της εκτελεστικής επιτροπής της ΕΚΤ ασκούν και εθνικά καθήκοντα. Η άσκηση των εθνικών αυτών καθηκόντων υπόκειται στο εθνικό δίκαιο και μένει εκτός του πεδίου των εσωτερικών ερευνών της Υπηρεσίας. Συνεπώς, η παρούσα απόφαση έχει εφαρμογή μόνον όσον αφορά τις επαγγελματικές δραστηριότητες που ασκούν τα εν λόγω πρόσωπα υπό την ιδιότητά τους ως μελών των διοικητικών οργάνων της ΕΚΤ. Στο μέτρο που οι εσωτερικές έρευνες της Υπηρεσίας ενδέχεται να αφορούν τα μέλη του γενικού συμβουλίου, η παρούσα απόφαση συντάχθηκε λαμβάνοντας υπόψη τις συνεισφορές των μελών αυτών.

               (8)

               Το άρθρο 38.1 του καταστατικού προβλέπει ότι τα μέλη των διοικητικών οργάνων και του προσωπικού της ΕΚΤ υποχρεούνται, ακόμη και όταν θα έχουν παύσει να ασκούν τα καθήκοντά τους, να μην αποκαλύπτουν πληροφορίες οι οποίες, λόγω της φύσης τους, καλύπτονται από την υποχρέωση τήρησης του επαγγελματικού απορρήτου. Βάσει του άρθρου 8 του κανονισμού περί OLAF, η Υπηρεσία και οι υπάλληλοί της υπόκεινται στους ίδιους όρους εμπιστευτικότητας και επαγγελματικού απορρήτου με αυτούς που εφαρμόζονται στο προσωπικό της ΕΚΤ βάσει του καταστατικού και των όρων απασχόλησης της ΕΚΤ.

               (9)

               Βάσει του άρθρου 6 παράγραφος 6 του κανονισμού περί OLAF, οι εθνικές αρμόδιες αρχές συνδράμουν την Υπηρεσία στις έρευνές της στην ΕΚΤ, σύμφωνα με τις εθνικές διατάξεις. Η κυβέρνηση της Ομοσπονδιακής Δημοκρατίας της Γερμανίας και η ΕΚΤ συνήψαν συμφωνία περί της έδρας, με ημερομηνία 18 Σεπτεμβρίου 1998 (5), η οποία θέτει σε εφαρμογή το πρωτόκολλο περί των προνομίων και ασυλιών των Ευρωπαϊκών Κοινοτήτων όσον αφορά την ΕΚΤ και περιέχει διατάξεις που αφορούν το απαραβίαστο των εγκαταστάσεων, των αρχείων και επικοινωνιών της ΕΚΤ, καθώς και σχετικά με τα διπλωματικά προνόμια και ασυλίες των μελών της εκτελεστικής επιτροπής της ΕΚΤ.

               (10)

               Σύμφωνα με το άρθρο 14 του κανονισμού περί OLAF, κάθε υπάλληλος ή μέλος του λοιπού προσωπικού των Ευρωπαϊκών Κοινοτήτων μπορεί να υποβάλει στο διευθυντή της Υπηρεσίας ένσταση κατά πράξης που θίγει τα συμφέροντά του, η οποία πραγματοποιήθηκε από την Υπηρεσία στο πλαίσιο εσωτερικής έρευνας, σύμφωνα με τους όρους που προβλέπονται στο άρθρο 90 παράγραφος 2 του κανονισμού υπηρεσιακής κατάστασης. Κατ’ αναλογία, οι ίδιοι όροι θα πρέπει να εφαρμόζονται και όσον αφορά τις ενστάσεις που υποβάλλονται στο διευθυντή της Υπηρεσίας από εργαζομένους της ΕΚΤ ή μέλη οργάνου λήψης αποφάσεων της ΕΚΤ και το άρθρο 91 του κανονισμού υπηρεσιακής κατάστασης θα πρέπει να εφαρμόζεται στις αποφάσεις που λαμβάνονται για τις εν λόγω ενστάσεις,

         ΑΠΟΦΑΣΙΖΕΙ:
   Άρθρο 1
   Πεδίο εφαρμογής
   Η παρούσα απόφαση έχει εφαρμογή:

               —

               στα μέλη του διοικητικού συμβουλίου και του γενικού συμβουλίου της ΕΚΤ, σε θέματα που σχετίζονται με τα καθήκοντά τους ως μελών των εν λόγω οργάνων λήψης αποφάσεων της ΕΚΤ,

               —

               στα μέλη της εκτελεστικής επιτροπής της ΕΚΤ,

               —

               στα μέλη των διοικητικών οργάνων και σε κάθε μέλος του προσωπικού των εθνικών κεντρικών τραπεζών, τα οποία συμμετέχουν στις συνεδριάσεις του διοικητικού συμβουλίου και του γενικού συμβουλίου της ΕΚΤ ως αναπληρωτές ή/και ως συνοδεύοντα πρόσωπα, σε θέματα που σχετίζονται με τα καθήκοντα αυτά,

         (εφεξής αναφέρονται από κοινού ως «συμμετέχοντες στα όργανα λήψης αποφάσεων»), και

               —

               στα μόνιμα ή προσωρινά μέλη του προσωπικού της ΕΚΤ, τα οποία υπόκεινται στους όρους απασχόλησης της ΕΚΤ,

               —

               στα πρόσωπα που εργάζονται για την ΕΚΤ, με άλλη σχέση και όχι βάσει σύμβασης εργασίας, όσον αφορά θέματα που σχετίζονται με την εργασία τους για την ΕΚΤ,

         (εφεξής αναφέρονται από κοινού ως «εργαζόμενοι της ΕΚΤ»).
   Άρθρο 2
   Υποχρέωση συνεργασίας με την Υπηρεσία
   Με την επιφύλαξη των οικείων διατάξεων της συνθήκης, του πρωτοκόλλου περί των προνομίων και ασυλιών των Ευρωπαϊκών Κοινοτήτων και του καταστατικού, καθώς και των διαδικασιών που καθορίζονται στον κανονισμό περί OLAF και των κανόνων που καθορίζονται στην παρούσα απόφαση, οι συμμετέχοντες στα όργανα λήψης αποφάσεων και οι εργαζόμενοι της ΕΚΤ συνεργάζονται πλήρως με τους υπαλλήλους της Υπηρεσίας που διεξάγουν εσωτερική έρευνα και τους παρέχουν κάθε αναγκαία για τις έρευνες βοήθεια.
   Άρθρο 3
   Υποχρέωση αναφοράς κάθε πληροφορίας σχετικά με παράνομη δραστηριότητα
   1.   Εργαζόμενοι της ΕΚΤ που λαμβάνουν γνώση στοιχείων, βάσει των οποίων εικάζεται η ύπαρξη ενδεχόμενων περιπτώσεων απάτης, δωροδοκίας ή κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων, ή σοβαρών πράξεων εις βάρος των εν λόγω οικονομικών συμφερόντων, που συνδέονται με την άσκηση επαγγελματικών δραστηριοτήτων και μπορεί να συνιστούν παράλειψη των υποχρεώσεων εργαζομένου της ΕΚΤ ή συμμετέχοντος στα όργανα λήψης αποφάσεων, δυνάμενη να επισύρει πειθαρχική ή, ενδεχομένως, ποινική δίωξη, παρέχουν αμελλητί τα εν λόγω στοιχεία στο διευθυντή Εσωτερικής Επιθεώρησης, στο ανώτατο διευθυντικό στέλεχος που προΐσταται της υπηρεσιακής τους μονάδας ή στο μέλος της εκτελεστικής επιτροπής που είναι πρωτίστως αρμόδιο για την εν λόγω υπηρεσιακή μονάδα. Οι τελευταίοι διαβιβάζουν τα στοιχεία αμελλητί στο γενικό διευθυντή Γραμματείας και Γλωσσικών Υπηρεσιών. Οι εργαζόμενοι της ΕΚΤ δεν πρέπει σε καμία περίπτωση να υφίστανται άδικη ή διακριτική εις βάρος τους μεταχείριση εξαιτίας γνωστοποίησης όπως αναφέρεται στο παρόν άρθρο.
   2.   Συμμετέχοντες στα όργανα λήψης αποφάσεων που λαμβάνουν γνώση στοιχείων της παραγράφου 1 ενημερώνουν το γενικό διευθυντή Γραμματείας και Γλωσσικών Υπηρεσιών ή τον πρόεδρο της ΕΚΤ.
   3.   Όταν ο γενικός διευθυντής Γραμματείας και Γλωσσικών Υπηρεσιών ή, όπου κρίνεται σκόπιμο, ο πρόεδρος της ΕΚΤ, λαμβάνει στοιχεία σύμφωνα με τις παραγράφους 1 ή 2, τα διαβιβάζει, με την επιφύλαξη του άρθρου 4 της παρούσας απόφασης, αμελλητί, στην Υπηρεσία και ενημερώνει τη Διεύθυνση Εσωτερικής Επιθεώρησης και, όπου κρίνεται σκόπιμο, τον πρόεδρο της ΕΚΤ.
   4.   Σε περιπτώσεις όπου εργαζόμενος της ΕΚΤ ή συμμετέχων στα όργανα λήψης αποφάσεων διαθέτει απτά στοιχεία που στηρίζουν την υπόνοια ύπαρξης περίπτωσης απάτης ή δωροδοκίας ή κάθε άλλης παράνομης δραστηριότητας κατά την έννοια της παραγράφου 1, και, ταυτόχρονα έχει βάσιμους λόγους να θεωρεί ότι η προβλεπόμενη στις ανωτέρω παραγράφους διαδικασία θα παρακώλυε στη συγκεκριμένη περίπτωση την ορθή αναφορά των εν λόγω στοιχείων στην Υπηρεσία, μπορεί να αναφερθεί απευθείας στην Υπηρεσία, χωρίς να υπόκειται στο άρθρο 4.
   Άρθρο 4
   Συνεργασία με την Υπηρεσία όσον αφορά τις ευαίσθητες πληροφορίες
   1.   Σε εξαιρετικές περιπτώσεις, στις οποίες η κυκλοφορία ορισμένων πληροφοριών εκτός της ΕΚΤ θα μπορούσε να θίξει σοβαρά τη λειτουργία της ΕΚΤ, η απόφαση για το αν θα χορηγηθεί στην Υπηρεσία πρόσβαση στις εν λόγω πληροφορίες ή αν θα διαβιβαστούν οι εν λόγω πληροφορίες σε αυτή θα λαμβάνεται από την εκτελεστική επιτροπή. Αυτό ισχύει για πληροφορίες που αφορούν αποφάσεις νομισματικής πολιτικής ή πράξεις που σχετίζονται με τη διαχείριση των συναλλαγματικών διαθεσίμων και τις παρεμβάσεις στις αγορές συναλλάγματος, εφόσον οι πληροφορίες αυτές είναι πιο πρόσφατες του ενός έτους, για δεδομένα που λαμβάνει η ΕΚΤ από τις αρχές άσκησης προληπτικής εποπτείας σχετικά με τη σταθερότητα του χρηματοπιστωτικού συστήματος ή μεμονωμένων πιστωτικών ιδρυμάτων ή για πληροφορίες σχετικά με τα χαρακτηριστικά ασφαλείας και τις τεχνικές προδιαγραφές των τραπεζογραμματίων ευρώ.
   2.   Η κατά τα ανωτέρω απόφαση της εκτελεστικής επιτροπής λαμβάνει υπόψη όλες τις σχετικές πτυχές, όπως το βαθμό ευαισθησίας των πληροφοριών που ζητεί για την έρευνα η Υπηρεσία, τη σημασία τους για την έρευνα και τη σοβαρότητα της υπόνοιας, όπως παρουσιάζεται στον πρόεδρο της ΕΚΤ από την Υπηρεσία, από τον εργαζόμενο της ΕΚΤ ή συμμετέχοντα στα όργανα λήψης αποφάσεων, καθώς και το βαθμό του κινδύνου για τη μελλοντική λειτουργία της ΕΚΤ. Σε περίπτωση μη χορήγησης πρόσβασης, η απόφαση εκθέτει τους σχετικούς λόγους. Όσον αφορά δεδομένα που η ΕΚΤ λαμβάνει από τις αρχές άσκησης προληπτικής εποπτείας σχετικά με τη σταθερότητα του χρηματοπιστωτικού συστήματος ή μεμονωμένων πιστωτικών ιδρυμάτων, η εκτελεστική επιτροπή μπορεί να αποφασίζει τη χορήγηση πρόσβασης στην Υπηρεσία, εκτός εάν η οικεία αρχή άσκησης προληπτικής εποπτείας θεωρεί ότι η αποκάλυψη των σχετικών πληροφοριών θα θέσει τη σταθερότητα του χρηματοπιστωτικού συστήματος ή του μεμονωμένου πιστωτικού ιδρύματος σε κίνδυνο.
   3.   Σε πολύ εξαιρετικές περιπτώσεις οι οποίες αφορούν πληροφορίες που σχετίζονται με συγκεκριμένο τομέα δραστηριότητας της ΕΚΤ, ευαισθησίας ανάλογης με αυτή των κατηγοριών των πληροφοριών που αναφέρονται στην παράγραφο 1, η εκτελεστική επιτροπή μπορεί προσωρινά να αποφασίζει να μη χορηγεί στην Υπηρεσία πρόσβαση στις εν λόγω πληροφορίες. Η παράγραφος 2 εφαρμόζεται στις αποφάσεις αυτές, οι οποίες ισχύουν για μέγιστη περίοδο έξι μηνών. Κατόπιν, χορηγείται στην Υπηρεσία πρόσβαση στις εν λόγω πληροφορίες, εκτός εάν στο μεταξύ το διοικητικό συμβούλιο προέβη σε τροποποίηση της παρούσας απόφασης, προσθέτοντας την κατηγορία των εν λόγω πληροφοριών στις κατηγορίες που καλύπτει η παράγραφος 1. Το διοικητικό συμβούλιο εκθέτει τους λόγους για την τροποποίηση της παρούσας απόφασης.
   Άρθρο 5
   Συνδρομή της ΕΚΤ στις εσωτερικές έρευνες
   1.   Κατά την έναρξη εσωτερικής έρευνας στην ΕΚΤ, το αρμόδιο για θέματα ασφαλείας της ΕΚΤ διευθυντικό στέλεχος χορηγεί στους υπαλλήλους της Υπηρεσίας πρόσβαση στις εγκαταστάσεις της ΕΚΤ, κατόπιν προσκόμισης γραπτής εξουσιοδότησης, στην οποία αναγράφονται τα στοιχεία της ταυτότητάς τους και η ιδιότητά τους ως υπαλλήλων της Υπηρεσίας, καθώς και της χορηγούμενης από το διευθυντή της Υπηρεσίας γραπτής εντολής, στην οποία αναφέρεται το αντικείμενο της έρευνας. Ο πρόεδρος, ο αντιπρόεδρος και ο διευθυντής Εσωτερικής Επιθεώρησης ενημερώνονται αμέσως.
   2.   Η Διεύθυνση Εσωτερικής Επιθεώρησης παρέχει υλική συνδρομή στην Υπηρεσία κατά την οργάνωση των ερευνών.
   3.   Οι εργαζόμενοι της ΕΚΤ και οι συμμετέχοντες στα όργανα λήψης αποφάσεων παρέχουν κάθε ζητούμενη πληροφορία στους υπαλλήλους της Υπηρεσίας που διεξάγουν έρευνα, εκτός εάν οι ζητούμενες πληροφορίες θα μπορούσαν κατά την έννοια του άρθρου 4 να είναι ευαίσθητες, οπότε αποφασίζει η εκτελεστική επιτροπή. Η Διεύθυνση Εσωτερικής Επιθεώρησης καταγράφει όλες τις παρεχόμενες πληροφορίες.
   Άρθρο 6
   Ενημέρωση των ενδιαφερομένων
   1.   Στην περίπτωση που αποκαλύπτεται το ενδεχόμενο προσωπικής εμπλοκής εργαζομένου της ΕΚΤ ή συμμετέχοντος σε όργανο λήψης αποφάσεων, ο ενδιαφερόμενος ενημερώνεται ταχέως, εφόσον από την ενημέρωση αυτή δεν υπάρχει κίνδυνος να θιγεί η έρευνα. Δεν μπορούν σε καμία περίπτωση να εξαχθούν κατά τη λήξη της έρευνας συμπεράσματα που θα αφορούν ονομαστικά εργαζόμενο της ΕΚΤ ή συμμετέχοντα σε όργανο λήψης αποφάσεων χωρίς να έχει δοθεί στον ενδιαφερόμενο η δυνατότητα να εκφρασθεί σχετικά με όλα τα πραγματικά περιστατικά που σχετίζονται με αυτόν, συμπεριλαμβανομένων των στοιχείων που υπάρχουν εναντίον του. Τα ενδιαφερόμενα μέρη έχουν το δικαίωμα να τηρούν σιωπή, να μην ενοχοποιούν τον εαυτό τους και να ζητούν προσωπική νομική συνδρομή.
   2.   Στις περιπτώσεις που είναι αναγκαία για τους σκοπούς της έρευνας η αυστηρή τήρηση του απορρήτου, και απαιτείται η προσφυγή σε μέσα έρευνας που εμπίπτουν στην αρμοδιότητα εθνικής δικαστικής αρχής, η υποχρέωση να δοθεί σε εργαζόμενο της ΕΚΤ ή συμμετέχοντα σε όργανο λήψης αποφάσεων η δυνατότητα να εκφρασθεί μπορεί να αναβληθεί για περιορισμένο χρονικό διάστημα σε συμφωνία με τον πρόεδρο ή τον αντιπρόεδρο.
   Άρθρο 7
   Ενημέρωση σχετικά με τη θέση της έρευνας στο αρχείο χωρίς να δοθεί συνέχεια
   Εάν, κατά τη λήξη εσωτερικής έρευνας, δεν προκύψει επιβαρυντικό στοιχείο για τον εγκαλούμενο εργαζόμενο της ΕΚΤ ή συμμετέχοντα σε όργανο λήψης αποφάσεων, η εσωτερική έρευνα τίθεται στο αρχείο χωρίς να δοθεί συνέχεια, με απόφαση του διευθυντή της Υπηρεσίας, ο οποίος ενημερώνει σχετικά, γραπτώς, τον εν λόγω εργαζόμενο της ΕΚΤ ή συμμετέχοντα σε όργανο λήψης αποφάσεων.
   Άρθρο 8
   Άρση ασυλίας
   Κάθε αίτηση εθνικής αστυνομικής ή δικαστικής αρχής που αφορά την άρση ετεροδικίας εργαζομένου της ΕΚΤ ή μέλους της εκτελεστικής επιτροπής, του διοικητικού συμβουλίου ή του γενικού συμβουλίου σχετικά με ενδεχόμενες περιπτώσεις απάτης, δωροδοκίας ή κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων, διαβιβάζεται για γνωμοδότηση στο διευθυντή της Υπηρεσίας. Ο πρόεδρος ή ο αντιπρόεδρος της ΕΚΤ αποφασίζει όσον αφορά την ασυλία εργαζομένων της ΕΚΤ και το διοικητικό συμβούλιο αποφασίζει όσον αφορά την ασυλία μελών της εκτελεστικής επιτροπής, του διοικητικού συμβουλίου ή του γενικού συμβουλίου.
   Άρθρο 9
   Τροποποίηση των όρων απασχόλησης του προσωπικού της ΕΚΤ
   Οι όροι απασχόλησης του προσωπικού της ΕΚΤ τροποποιούνται ως εξής:

               1)

               Στο άρθρο 4 στοιχείο α), μετά τη δεύτερη περίοδο προστίθεται η ακόλουθη περίοδος:
               «Δεσμεύονται από τις διατάξεις που περιέχονται στην απόφαση ΕΚΤ/2004/11 σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας.»

               2)

               Στο άρθρο 5 στοιχείο β), η εισαγωγική φράση αντικαθίσταται από το ακόλουθο κείμενο:

                           «β)

                           Εκτός αν άλλως προβλέπεται στην απόφαση ΕΚΤ/2004/11 σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας, τα μέλη του προσωπικού, χωρίς την προηγούμενη άδεια της εκτελεστικής επιτροπής, δεν:».

         Άρθρο 10
   Τροποποίηση του παραρτήματος Ι των όρων απασχόλησης του προσωπικού της ΕΚΤ
   Το παράρτημα Ι των όρων απασχόλησης της ΕΚΤ, που αφορά τους όρους βραχυπρόθεσμης απασχόλησης, τροποποιείται ως εξής:

               1)

               Στο άρθρο 4, μετά τη δεύτερη περίοδο προστίθεται η ακόλουθη περίοδος:
               «Δεσμεύονται από τις διατάξεις που περιέχονται στην απόφαση ΕΚΤ/2004/11 σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας.»

               2)

               Στο άρθρο 10 στοιχείο β), η εισαγωγική φράση αντικαθίσταται από το ακόλουθο κείμενο:

                           «β)

                           Εκτός αν άλλως προβλέπεται στην απόφαση ΕΚΤ/2004/11 σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας, οι εργαζόμενοι με σύμβαση βραχυπρόθεσμης απασχόλησης, χωρίς την προηγούμενη άδεια της εκτελεστικής επιτροπής, δεν:».

         Άρθρο 11
   Τελική διάταξη
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 3 Ιουνίου 2004.

            Ο πρόεδρος της ΕΚΤ

         Jean-Claude TRICHET

      (1)  ΕΕ L 136 της 31.5.1999, σ. 1.

      (2)  ΕΕ C 76 της 8.3.2001, σ. 12.

      (3)  ΕΕ C 123 της 24.5.2002, σ. 9.

      (4)  Υπόθεση C-11/00, Επιτροπή των Ευρωπαϊκών Κοινοτήτων κατά Ευρωπαϊκής Κεντρικής Τράπεζας, Συλλογή 2003, σ. Ι-7147.

      (5)  Επίσημη Εφημερίδα της ομοσπονδιακής κυβέρνησης (Bundesgesetzblatt) αριθ. 45, 1998 της 27.10.1998 και αριθ. 12, 1999 της 6.5.1999.


title: Απόφαση 2012/322/ΚΕΠΠΑ του Συμβουλίου, της 20ής Ιουνίου 2012 , για την τροποποίηση της απόφασης 2011/782/ΚΕΠΠΑ σχετικά με περιοριστικά μέτρα κατά της Συρίας

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/45

         ΑΠΌΦΑΣΗ 2012/322/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Ιουνίου 2012
   για την τροποποίηση της απόφασης 2011/782/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Την 1η Δεκεμβρίου 2011, το Συμβούλιο εξέδωσε την απόφαση 2011/782/ΚΕΠΠΑ σχετικά με περιοριστικά μέτρα κατά της Συρίας (1).

               (2)

               Είναι απαραίτητο να εφαρμοσθεί περαιτέρω το άρθρο 1 παράγραφος 3 στοιχείο β) και το άρθρο 1α παράγραφος 2 στοιχείο β) της απόφασης 2011/782/ΚΕΠΠΑ.

               (3)

               Η απόφαση 2011/782/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/782/ΚΕΠΠΑ τροποποιείται ως εξής:

               1)

               Το άρθρο 1 παράγραφος 3 στοιχείο β) αντικαθίσταται από το ακόλουθο κείμενο:

                           «β)

                           η άμεση ή έμμεση χρηματοδότηση ή παροχή χρηματοδοτικής βοήθειας σε σχέση με τα είδη των παραγράφων 1 και 2, περιλαμβανομένων ιδίως της δωρεάν βοήθειας, των δανείων και της ασφάλισης εξαγωγικών πιστώσεων, καθώς και της ασφάλισης και της αντασφάλισης, για την πώληση, προμήθεια, μεταφορά ή εξαγωγή τέτοιων ειδών ή για την παροχή σχετικής τεχνικής βοήθειας, υπηρεσιών διαμεσολάβησης ή άλλων υπηρεσιών σε οποιοδήποτε φυσικό ή νομικό πρόσωπο, οντότητα ή φορέα στη Συρία ή προς χρήση στη χώρα αυτή.».

               2)

               Το άρθρο 1α παράγραφος 2 στοιχείο β) αντικαθίσταται από το ακόλουθο κείμενο:

                           «β)

                           χρηματοδότηση ή χρηματοδοτική βοήθεια που αναφέρονται στην παράγραφο 1, περιλαμβανομένων ιδίως της δωρεάν βοήθειας, των δανείων και της ασφάλισης εξαγωγικών πιστώσεων, καθώς και της ασφάλισης και της αντασφάλισης, για οποιαδήποτε πώληση, προμήθεια, μεταφορά ή εξαγωγή τέτοιων ειδών ή για την παροχή σχετικής τεχνικής βοήθειας, υπηρεσιών διαμεσολάβησης ή άλλων υπηρεσιών σε οποιοδήποτε φυσικό ή νομικό πρόσωπο, οντότητα ή φορέα στη Συρία ή προς χρήση στη χώρα αυτή.».

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 20 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 319 της 2.12.2011, σ. 56.


Avis juridique important

|

41990D0542

90/542/ΕΚΑΧ: Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου της 29ης Οκτωβρίου 1990 για την τροποποίηση του πεδίου εφαρμογής της απόφασης 89/645/ΕΚΑΧ όσον αφορά το καθεστώς γενικευμένων δασμολογικών προτιμήσεων που εφαρμόζεται σε ορισμένα προϊόντα σιδήρου και χάλυβα, καταγόμενα από τη Βολιβία, τον Ισημερινό, την Κολομβία και το Περού

Επίσημη Εφημερίδα αριθ. L 308 της 08/11/1990 σ. 0039 - 0039

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ  ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ   της 29ης Οκτωβρίου 1990   για την τροποποίηση του πεδίου  εφαρμογής της απόφασης 89/645/ΕΚΑΧ όσον αφορά το καθεστώς γενικευμένων δασμολογικών προτιμήσεων που  εφαρμόζεται σε ορισμένα προϊόντα σιδήρου και χάλυβα, καταγόμενα από τη Βολιβία, τον Ισημερινό, την  Κολομβία και το Περού   (90/542/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ  ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Σε συμφωνία με την Επιτροπή,  ΑΠΟΦΑΣΙΖΟΥΝ: Άρθρο 1 Το άρθρο 6 παράγραφοι 1 και 2 της απόφασης 89/645/ΕΚΑΧ   (1) δεν εφαρμόζεται για την Βολιβία, τον Ισημερινό, την Κολομβία και το Περού. Άρθρο 2 Η παρούσα  απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα των  Ευρωπαϊκών Κοινοτήτων. Λουξεμβούργο, 29 Οκτωβρίου 1990. Ο Πρόεδρος   A. BATTAGLIA


Avis juridique important

|

31990D0114

90/114/ΕΟΚ: Απόφαση του Συμβουλίου της 22ας Ιανουαρίου 1990 για τη σύναψη συμφωνίας υπό μορφήν ανταλλαγής επιστολών για την προσαρμογή του διακανονισμού μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της Ουρουγουάης για το εμπόριο του κρέατος προβάτου και αμνού

Επίσημη Εφημερίδα αριθ. L 069 της 16/03/1990 σ. 0061 - 0061

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Ιανουαρίου 1990  για τη σύναψη συμφωνίας υπό μορφήν ανταλλαγής επιστολών για την προσαρμογή του διακανονισμού μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της Ουρουγουάης για το εμπόριο του κρέατος προβάτου και αμνού  (90/114/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Κοινότητα έχει λάβει μέτρα για τη σταθεροποίηση των αγορών πρόβειου και αιγείου κρέατος και ότι προτίθεται να επιτύχει την ολοκλήρωση των αγορών αυτών·  ότι, στο πλαίσιο αυτών των ρυθμίσεων της κοινής οργάνωσης των αγορών, κρίνεται σκόπιμο να προσαρμοστούν οι συμφωνίες αυτοπεριορισμού με ορισμένες τρίτες χώρες σ' αυτόν τον τομέα ώστε να επιτευχθεί σταθεροποίηση των εισαγωγών και βελτίωση των τιμών εισαγωγής·  ότι η Επιτροπή διεξήγαγε για το σκοπό αυτό διαπραγματεύσεις με την Ουρουγουάη για την προσαρμογή του διακανονισμού που συνήφθη με αυτή τη χώρα το 1980 (1), και ότι οι διαπραγματεύσεις αυτές κατέληξαν σε συμφωνία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η συμφωνία υπό μορφήν ανταλλαγής επιστολών σχετικά με την προσαρμογή του διακανονισμού μεταξύ της ΕΟΚ και της Δημοκρατίας της Ουρουγουάης για το εμπόριο του κρέατος προβάτου και αμνού εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Βρυξέλλες, 22 Ιανουαρίου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. L 275 της 18. 10. 1980, σ. 37.


title: Απόφαση (ΕΕ) 2016/431 του Συμβουλίου, της 12ης Φεβρουαρίου 2016, για την υπογραφή, εξ ονόματος της Ευρωπαϊκής Ένωσης, και προσωρινή εφαρμογή της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας σχετικά με την απαλλαγή από την υποχρέωση θεώρησης για βραχεία διαμονή για τους κατόχους διπλωματικών διαβατηρίων

text:
               23.3.2016

               EL

               Επίσημη Εφημερίδα της Ευρωπαϊκής Ένωσης

               L 76/17

         ΑΠΌΦΑΣΗ (ΕΕ) 2016/431 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για την υπογραφή, εξ ονόματος της Ευρωπαϊκής Ένωσης, και προσωρινή εφαρμογή της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας σχετικά με την απαλλαγή από την υποχρέωση θεώρησης για βραχεία διαμονή για τους κατόχους διπλωματικών διαβατηρίων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στο πλαίσιο του διαλόγου ΕΕ — Κίνας σχετικά με την κινητικότητα και τη μετανάστευση, η Ένωση και η Λαϊκή Δημοκρατία της Κίνας συμφώνησαν σε δέσμη μέτρων συνεργασίας στον τομέα της παράνομης μετανάστευσης και της πολιτικής θεωρήσεων, καθώς και σε συμφωνία αμοιβαίας απαλλαγής από την υποχρέωση θεώρησης για τους κατόχους διπλωματικών διαβατηρίων.

               (2)

               Στις 14 Σεπτεμβρίου 2015 το Συμβούλιο εξέδωσε απόφαση με την οποία εξουσιοδοτείται η Επιτροπή να αρχίσει διαπραγματεύσεις με τη Λαϊκή Δημοκρατία της Κίνας για τη σύναψη συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κϊνας σχετικά με την απαλλαγή από την υποχρέωση θεώρησης για βραχεία διαμονή για τους κατόχους διπλωματικών διαβατηρίων («συμφωνία»).

               (3)

               Οι διαπραγματεύσεις για τη συμφωνία άρχισαν στις 21 Σεπτεμβρίου 2015 και ολοκληρώθηκαν επιτυχώς με τη μονογράφησή της, μέσω ανταλλαγής επιστολών, στις 3 Νοεμβρίου 2015 από την Ένωση και στις 4 Νοεμβρίου 2015 από τη Λαϊκή Δημοκρατία της Κίνας.

               (4)

               Θα πρέπει να υπογραφεί η συμφωνία και να εγκριθούν οι επισυναπτόμενες στη συμφωνία δηλώσεις, εξ ονόματος της Ένωσης. Θα πρέπει να εφαρμοστεί προσωρινά η συμφωνία από την τρίτη ημέρα από την ημερομηνία υπογραφής της, εν αναμονή της ολοκλήρωσης των αναγκαίων διαδικασιών για την επίσημη σύναψή της.

               (5)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου (1)· ως εκ τούτου, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου (2)· ως εκ τούτου, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας σχετικά με την απαλλαγή από την υποχρέωση θεώρησης για βραχεία διαμονή για τους κατόχους διπλωματικών διαβατηρίων («η συμφωνία»), υπό την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Οι επισυναπτόμενες στην παρούσα απόφαση δηλώσεις εγκρίνονται εξ ονόματος της Ένωσης.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 4
   Η συμφωνία εφαρμόζεται προσωρινά από την τρίτη ημέρα από την ημερομηνία υπογραφής της (3), μέχρι να ολοκληρωθούν οι διαδικασίες για τη σύναψή της.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σέγκεν (ΕΕ L 131 της 1.6.2000, σ. 43).

      (2)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (3)  Η ημερομηνία υπογραφής της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2009/307/ΕΚ: Απόφαση του Συμβουλίου, της 30ής Μαρτίου 2009 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Ομοσπονδιακής Τράπεζας της Γερμανίας (Deutsche Bundesbank)

text:
               2.4.2009

               EL

               Επίσημη Εφημερίδα της Ευρωπαϊκής Ένωσης

               L 90/22

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Μαρτίου 2009
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Ομοσπονδιακής Τράπεζας της Γερμανίας (Deutsche Bundesbank)
   (2009/307/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
   τη σύσταση ΕΚΤ/2009/3 της Ευρωπαϊκής Κεντρικής Τράπεζας, της 16ης Φεβρουαρίου 2009, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Ομοσπονδιακής Τράπεζας της Γερμανίας (Deutsche Bundesbank) (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, οι οποίοι διορίζονται κατόπιν σύστασης του διοικητικού συμβουλίου της ΕΚΤ και εγκρίνονται από το Συμβούλιο της Ευρωπαϊκής Ένωσης.

               (2)

               Η θητεία του σημερινού εξωτερικού ελεγκτή της Deutsche Bundesbank λήγει με το πέρας του ελέγχου για το οικονομικό έτος 2008. Είναι, επομένως, αναγκαίος ο διορισμός εξωτερικού ελεγκτή από το οικονομικό έτος 2009 και εφεξής.

               (3)

               Η Deutsche Bundesbank επέλεξε την Ernst & Young AG Wirtschaftsprüfungsgesellschaft Steuerberatungsgesellschaft ως εξωτερικό ελεγκτή για τα οικονομικά έτη 2009 έως 2014.

               (4)

               Το διοικητικό συμβούλιο της ΕΚΤ συνέστησε να διορισθεί η Ernst & Young AG Wirtschaftsprüfungsgesellschaft Steuerberatungsgesellschaft ως εξωτερικός ελεγκτής της Deutsche Bundesbank για τα οικονομικά έτη 2009 έως 2014.

               (5)

               Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ (2),

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 2 της απόφασης 1999/70/ΕΚ αντικαθίσταται από το ακόλουθο κείμενο:

      «2.   Η Ernst & Young AG Wirtschaftsprüfungsgesellschaft Steuerberatungsgesellschaft διορίζεται ως εξωτερικός ελεγκτής της Deutsche Bundesbank για τα οικονομικά έτη 2009 έως 2014.».

   Άρθρο 2
   Η παρούσα απόφαση κοινοποιείται στην Ευρωπαϊκή Κεντρική Τράπεζα.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Μαρτίου 2009.

            Για το Συμβούλιο

            Ο Πρόεδρος

         P. BENDL

      (1)  ΕΕ C 43 της 21.2.2009, σ. 1.

      (2)  ΕΕ L 22 της 29.1.1999, σ. 69.


Avis juridique important

|

31982D0122

82/122/EOK: Απόφαση τής Επιτροπής τής 18ης Φεβρουαρίου 1982 περί περατώσεως τής διαδικασίας αντιντάμπινγκ σχετικά μέ τίς εισαγωγές σινδόνων καί θηκών προσκεφαλαίων εκ πολυεστέρος/βάμβακος από τίς ΗΠΑ

Επίσημη Εφημερίδα αριθ. L 048 της 20/02/1982 σ. 0030 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Φεβρουαρίου 1982  περί περατώσεως της διαδικασίας αντιντάμπινγκ σχετικά με τις εισαγωγές σινδόνων και θηκών προσκεφαλαίων εκ πολυεστέρος/βάμβακος από τις ΗΠΑ  (82/122/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητος (1), και ιδίως το άρθρο 9,  αφού άκουσε τις γνώμες που εκφράστηκαν από τη Συμβουλευτική Επιτροπή που συστάθηκε σύμφωνα με τον κανονισμό αυτό,  Εκτιμώντας:  η Επιτροπή έλαβε, αντίστοιχα τον Απρίλιο και τον Ιούνιο του 1981, καταγγελίες από την British Textile Employers' Association and Irish Textiles Federation που εκπροσωπούσαν τους κατασκευαστές σινδόνων και θηκών προσκεφαλαίων εκ πολυεστέρος/βάμβακος του Ηνωμένου Βασιλείου και της Ιρλανδίας·  ότι η παραγωγή του Ηνωμένου Βασιλείου και της Ιρλανδίας αντιπροσώπευσε το 50 % περίπου της παραγωγής της ΕΟΚ και οι υπόλοιποι παραγωγοί της ΕΟΚ, που αντιπροσωπεύονται από την Eurocoton, υποστήριξαν τους καταγγέλλοντες·  ότι το 80 % περίπου των εξαγωγών ομοειδούς προϊόντος των ΗΠΑ προς την Κοινότητα τροφοδοτούν τις αγορές του Ηνωμένου Βασιλείου και της Ιρλανδίας·  ότι επειδή οι καταγγελίες παριείχαν επαρκή αποδεικτικά στοιχεία ως προς την ύπαρξη πρακτικής ντάμπινγκ σχετικά με ομοειδή προϊόντα καταγωγής Ηνωμένων Πολιτειών και ως προς τη σημαντική ζημία που προκαλείται, η Επιτροπή, ως εκ τούτου, ανήγγειλε με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (2) την έναρξη έρευνας όσον αφορά τις εισαγωγές σινδόνων και θηκών προσκεφαλαίων εκ πολυεστέρος/βάμβακος καταγωγής Ηνωμένων Πολιτειών και άρχισε σχετική έρευνα·  ότι η Επιτροπή ειδοποίησε επίσημα, σχετικά με το θέμα, τους ενδιαφερόμενους εξαγωγείς και εισαγωγείς, τους αντιπροσώπους των χωρών εξαγωγής και τους καταγγέλλοντες·  ότι η Επιτροπή έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτώς τις αποφάσεις τους και να ακουσθούν προφορικά· ότι ορισμένα από τα ενδιαφερόμενα εισάγοντα και εξάγοντα μέρη επωφελήθηκαν από τις ευκαιρίες αυτές ·  ότι οι καταγγέλλοντες, οι προφανώς ενδιαφερόμενοι εισαγωγείς και εξαγωγείς και οι εκπρόσωποι της εξάγουσας χώρας είχαν την ευκαιρία να λάβουν γνώση μη εμπιστευτικών πληροφοριών που τέθηκαν στη διάθεση της Επιτροπής, αλλά δεν επωφελήθηκαν από την ευκαιρία αυτή·  ότι, κατά τη διάρκεια της διαδικασίας, η Επιτροπή ερεύνησε και έλεγξε κάθε πληροφορία που έκρινε αναγκαία και προέβη σε επιτόπιους ελέγχους στις εγκαταστάσεις όλων των προφανώς ενδιαφερόμενων κατασκευαστών των ΗΠΑ, δηλαδή στις εταιρείες Burlington Industries Inc., Bibb Company, Cannon Mills Inc., Dan River Inc., Fieldcrest Mills Inc., M. Lowestein Corporation, Springs Mills Inc., JP Stevens and Company Inc., Thomaston Mills Inc., West Point Pepperel Inc.·  ότι διεξήχθησαν επίσης έρευνες στις εγκαταστάσεις ορισμένων εξαγωγέων των ΗΠΑ ή μεσαζόντων, δηλαδή στις εταιρείες Dalton Mercantile Corporation, Household Industrial Trading Corporation, New Export Era Company Incorporated, Janaco Textile Corporation·  ότι πραγματοποιήθηκαν επίσης επισκέψεις στα γραφεία ενός αριθμού εισαγωγέων της ΕΟΚ και διεξήχθησαν έλεγχοι στις εταιρείες Atlantic Household Textiles, Breenpride Ltd, Kingsley and Forrester Ltd, John Lewis and Company Ltd, J.E. Turner and Sons Ltd·  ότι οι έρευνες σχετικά με τους εξαγωγείς των ΗΠΑ κάλυψαν περισσότερες από 90 % των συνολικών εισαγωγών των σχετικών προϊόντων προς την Κοινότητα κατά τη διάρκεια της περιόδου αναφοράς της έρευνας·  ότι διεξήχθησαν έρευνες όσον αφορά τη ζημία στις εγκαταστάσεις των καταγγελλόντων (Courtaulds Ltd, Dorma Sheets Ltd, Lonrho Textiles Ltd and Vantona Textiles Ltd, στο Ηνωμένο Βασίλειο και Constellation Ltd and Slane Manufacturing Company Ltd, στην Ιρλανδία)·  ότι, για να διαπιστωθεί αν ασκείτο ντάμπινγκ από τους παραγωγούς των ΗΠΑ η Επιτροπή σύγκρινε, με βάση κάθε συναλλαγή χωριστά, τις τιμές τους για τις εξαγωγές προς την Κοινότητα με τις τιμές τους στην εσωτερική αγορά των ΗΠΑ· ότι, όπου ποικίλλουν οι τιμές οι σχετικές με ένα προϊόν κατά τη διάρκεια μιας χρονικής περιόδου κατά την οποία έγινε σύγκριση, η κανονική αξία θεωρήθηκε σαν σταθμισμένη μέση εσωτερική τιμή η οποία συγκρίθηκε με τις μεμονωμένες τιμές εξαγωγής· ότι οι συγκρίσεις αυτές έγιναν αναφορικά με τιμές σε στάδιο εξόδου από το εργαστάσιο ομοειδών προϊόντων που χορηγήθηκαν κατά ομοειδείς προθεσμίες κατά την περίοδο από Ιούλιο 1980 μέχρι Ιούνιο 1981· ότι οι τιμές πωλήσεως προσαρμόσθηκαν, όπου ήταν αναγκαίο, για να λάβουν υπόψη τις διαφορές στα έξοδα πωλήσεως και παρεχόμενα έξοδα και στους όρους και συνθήκες πωλήσεως· ότι οι προσαρμογές αυτές έλαβαν υπόψη ορισμένες συνεταιρικές διαφημιστικές δαπάνες στις περιπτώσεις όπου οι παραγωγοί απέδειξαν σαφώς ότι αυτές σχετίζονταν μόνο με τις πωλήσεις αυτών καθαυτών των προϊόντων από μεμονωμένη λιανική αγορά και οι οποίες έλαβαν χώρα λόγω έκπτωσης σε ειδικές πωλήσεις των προϊόντων αυτών προς τον έμπορο λιανικής πώλησης·  ότι, με τη βάση αυτή, η έρευνα αποκάλυψε ότι, στην περίπτωση κάθε ενδιαφερόμενης εταιρείας, οι τιμές εξαγωγών προς την Κοινότητα δεν ήταν κατώτερες από τη σχετική κανονική αξία·  ότι επομένως οι εξαγωγές προς την Κοινότητα των εν λόγω προϊόντων δεν αποτελούσαν αντικείμενο ντάμπινγκ·  ότι, υπό τις συνθήκες αυτές, πρέπει να περατωθεί η έρευνα όσον αφορά τις εισαγωγές σινδόνων και θηκών προσκεφλαίων εκ πολυεστέρος/βάμβακος καταγωγής Ηνωμένων Πολιτειών Αμερικής,  ΑΠΟΦΑΣΙΖΕΙ:  Άρθρο μόνο  Περατούται η έρευνα αντιντάμπινγκ όσον αφορά τις σινδόνες και θήκες προσκεφαλαίων εκ πολυεστέρος/βάμβακος καταγωγής Ηνωμένων Πολιτειών Αμερικής.  Έγινε στις Βρυξέλλες, στις 18 Φεβρουαρίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1973, σ. 1.  (2) ΕΕ αριθ. C 157 της 26. 6. 1981, σ. 2.


Avis juridique important

|

31998D0608

98/608/ΚΕΠΠΑ: Απόφαση του Συμβουλίου της 26ης Οκτωβρίου 1998 για την τροποποίηση της κοινής δράσης 96/676/ΚΕΠΠΑ που υιοθέτησε το Συμβούλιο δυνάμει του άρθρου Ι.3 της συνθήκης για την Ευρωπαϊκή Ένωση, σχετικά με το διορισμό ειδικού απεσταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

Επίσημη Εφημερίδα αριθ. L 290 της 29/10/1998 σ. 0004 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Οκτωβρίου 1998 για την τροποποίηση της κοινής δράσης 96/676/ΚΕΠΠΑ που υιοθέτησε το Συμβούλιο δυνάμει του άρθρου Ι.3 της συνθήκης για την Ευρωπαϊκή Ένωση, σχετικά με το διορισμό ειδικού απεσταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (98/608/ΚΕΠΠΑ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,Εκτιμώντας:ότι η κοινή δράση 96/676/ΚΕΠΠΑ, της 25ης Νοεμβρίου 1996, που υιοθέτησε το Συμβούλιο δυνάμει του άρθρου Ι.3 της συνθήκης για την Ευρωπαϊκή Ένωση σχετικά με το διορισμό ειδικού απεσταλμένου για την ειρηνευτική διαδικασία στη Μέση Ανατολή (1), όπως παρατάθηκε δυνάμει της απόφασης 97/475/ΚΕΠΠΑ του Συμβουλίου (2) λήγει στις 25 Νοεμβρίου 1998 7ότι η Ευρωπαϊκή Ένωση θεωρεί ότι η παρούσα κοινή δράση πρέπει να παραταθεί περαιτέρω έως τις 31 Δεκεμβρίου 1999 και το πεδίο εφαρμογής της να διευρυνθεί προκειμένου να συμπεριλάβει θέματα ασφάλειας σύμφωνα με τη δήλωση για τη συνεργασία μεταξύ της Ευρωπαϊκής Ένωσης και της παλαιστινιακής Αρχής στον τομέα της ασφάλειας, η οποία εγκρίθηκε από το Συμβούλιο στις 9 Απριλίου 1998, με στόχο την παροχή συνδρομής στους Παλαιστινίους για την εκπλήρωση των υποχρεώσεών τους στον τομέα της ασφάλειας δυνάμει των συμφωνιών του Όσλο,ΑΠΟΦΑΣΙΖΕΙ:Άρθρο 1 Η εφαρμογή της κοινής δράσης 96/676/ΚΕΠΠΑ παρατείνεται έως τις 31 Δεκεμβρίου 1999.Άρθρο 2 Στο άρθρο 2 πρώτη παράγραφος της κοινής δράσης 96/676/ΚΕΠΠΑ, προστίθεται το ακόλουθο νέο εδάφιο:«- αναπτύσσει κοινή συνεργασία σε θέματα ασφαλείας στα πλαίσια της μόνιμης επιτροπής ασφαλείας ΕΕ-Παλαιστίνης, η οποία συγκροτήθηκε στις 9 Απριλίου 1998.»Άρθρο 3 Προκειμένου να καλυφθούν τα έξοδα που συνδέονται με την κοινή δράση 96/676/ΚΕΠΠΑ, όπως τροποποιήθηκε από τα άρθρα 1 και 2, ο γενικός προϋπολογισμός των Ευρωπαϊκών Κοινοτήτων επιβαρύνεται με τα ακόλουθα μέγιστα ποσά:- 0,450 εκατομμύρια Ecu για το οικονομικό έτος 1998,- 2,4 εκατομμύρια Ecu για το οικονομικό έτος 1999.Άρθρο 4 Η παρούσα απόφαση αρχίζει να ισχύει από την ημερομηνία υιοθέτησής της.Άρθρο 5 Η παρούσα απόφαση δημοσιεύεται στην Επίσημη Εφημερίδα.Λουξεμβούργο, 26 Οκτωβρίου 1998.Για το ΣυμβούλιοΟ ΠρόεδροςW. SCHάSSEL(1) ΕΕ L 315 της 4. 12. 1996, σ. 1.(2) ΕΕ L 205 της 31. 7. 1997, σ. 1.


title: Απόφαση του Συμβουλίου, της 12ης Ιουλίου 2011 , για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας από την Ελλάδα, την Ιταλία, το Λουξεμβούργο, την Ουγγαρία και τη Μάλτα

text:
               14.7.2011

               EL

               Επίσημη Εφημερίδα της Ευρωπαϊκής Ένωσης

               C 208/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας από την Ελλάδα, την Ιταλία, το Λουξεμβούργο, την Ουγγαρία και τη Μάλτα
   2011/C 208/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1) και ιδίως το άρθρο 75,
   Έχοντας υπόψη τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 883/2004 συστάθηκε η συμβουλευτική επιτροπή για τον συντονισμό των συστημάτων κοινωνικής ασφάλειας.

               (2)

               Με τις αποφάσεις του της 21ης Οκτωβρίου 2010 (2) και της 7ης Μαρτίου 2011 (3), το Συμβούλιο διόρισε τα τακτικά και εναλλακτικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλειας για την περίοδο από 20 Οκτωβρίου 2010 έως 19 Οκτωβρίου 2015, με την εξαίρεση ορισμένων τακτικών και αναπληρωματικών μελών.

               (3)

               Οι κυβερνήσεις της Ελλάδας, της Ιταλίας, του Λουξεμβούργου, της Ουγγαρίας και της Μάλτας υπέβαλαν τις υποψηφιότητες για ορισμένες θέσεις που πρέπει να πληρωθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατωτέρω διορίζονται τακτικά και αναπληρωματικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλειας από την Ελλάδα, την Ιταλία, το Λουξεμβούργο, την Ουγγαρία και τη Μάλτα, για την περίοδο έως τις 19 Οκτωβρίου 2015:
   I.   ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Ιταλία

               κα Maria Grazia CATALDI

               κ. Marco Giovanni MARINO

               Ουγγαρία

               κα Réka KOVÁCS

               κα Zsófia TÓTH

               Μάλτα

               κ. Mark MUSU’

               κα Karen DEMICOLI

   II.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Ελλάδα

               κ. Ευάγγελος ΜΟΥΤΑΦΗΣ

               κ. Νίκος ΚΩΣΤΟΠΟΥΛΟΣ

               Ιταλία

               κ. Claudio SORRENTINO

               κ. Michele ZERILLO

               Ουγγαρία

               κα Emese MOLNÁR

               κ. Péter SZABÓ

   III.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Ελλάδα

               κ. Λάμπρος ΠΑΠΑΪΩΑΝΝΟΥ

               κα Rena BARDANI

               Ιταλία

               κα Paola ASTORRI

               κ. Paolo RAVAGLI

               Λουξεμβούργο

               κ. François ENGELS

               κα Nathalie WAGNER

               Ουγγαρία

               κα Terézia BOROSNÉ BARTHA

               κ. István KOMORÓCZKI

         Άρθρο 2
   Το Συμβούλιο θα προβεί αργότερα στον διορισμό των τακτικών και των αναπληρωματικών μελών που δεν έχουν ακόμα υποδειχθεί.
   Άρθρο 3
   Η παρούσα απόφαση αρχίζει να ισχύει την ημέρα της εκδόσεώς της.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 166 της 30.4.2004, σ. 1.

      (2)  ΕΕ C 290 της 27.10.2010, σ. 5.

      (3)  ΕΕ C 83 της 17.3.2011, σ. 3.


title: 2009/513/ΕΚ: Απόφαση του Συμβουλίου, της 22ας Ιουνίου 2009 , για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Αρμενίας σχετικά με ορισμένες πτυχές των αεροπορικών υπηρεσιών

text:
               3.7.2009

               EL

               Επίσημη Εφημερίδα της Ευρωπαϊκής Ένωσης

               L 173/7

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Ιουνίου 2009
   για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Αρμενίας σχετικά με ορισμένες πτυχές των αεροπορικών υπηρεσιών
   (2009/513/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία με τη Δημοκρατία της Αρμενίας σχετικά με ορισμένες πτυχές των αεροπορικών υπηρεσιών (2), σύμφωνα τους μηχανισμούς και τις οδηγίες που περιλάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία αυτή υπεγράφη εξ ονόματος της Κοινότητας στις 9 Δεκεμβρίου 2008, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2009/149/ΕΚ του Συμβουλίου (3).

               (4)

               Η εν λόγω συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της Δημοκρατίας της Αρμενίας σχετικά με ορισμένες πτυχές των αεροπορικών υπηρεσιών εγκρίνεται εξ ονόματος της Κοινότητας.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν στην κοινοποίηση που προβλέπεται στο άρθρο 9 παράγραφος 1 της συμφωνίας.

      Λουξεμβούργο, 22 Ιουνίου 2009.

            Για το Συμβούλιο

            Ο Πρόεδρος

         J. ŠEBESTA

      (1)  Γνώμη της 10ης Μαρτίου 2009 (δεν έχει δημοσιευτεί ακόμη στην Επίσημη Εφημερίδα).

      (2)  ΕΕ L 50 της 21.2.2009, σ. 22.

      (3)  ΕΕ L 50 της 21.2.2009, σ. 21.


title: 2005/442/EK: Απόφαση του Συμβουλίου, της 30ής Μαΐου 2005, για τροποποίηση των αποζημιώσεων της απόφασης 2003/479/ΕΚ για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς

text:
               16.6.2005

               EL

               Επίσημη Εφημερίδα της Ευρωπαϊκής Ένωσης

               L 153/32

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Μαΐου 2005
   για τροποποίηση των αποζημιώσεων της απόφασης 2003/479/ΕΚ για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς
   (2005/442/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Ένωσης, και ιδίως το άρθρο 28 παράγραφος 1,
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,
   την απόφαση 2003/479/ΕΚ (1), και ιδίως το άρθρο 15,
   Εκτιμώντας τα ακόλουθα:

               (1)

               Το άρθρο 15 παράγραφος 7 της απόφασης 2003/479/ΕΚ ορίζει ότι οι ημερήσιες και μηνιαίες αποζημιώσεις αναπροσαρμόζονται κάθε χρόνο, δίχως αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας στις Βρυξέλλες και στο Λουξεμβούργο.

               (2)

               Η τελευταία αναπροσαρμογή αυτών των αποζημιώσεων προβλέπεται από την απόφαση 2004/240/ΕΚ και ετέθη σε ισχύ την 1η Απριλίου του 2004.

               (3)

               Το Συμβούλιο ενέκρινε, με τον κανονισμό (ΕΚ, Ευρατόμ) αριθ. 31/2005, της 20ής Δεκεμβρίου 2004, που αναπροσαρμόζει από την 1η Ιουλίου 2004 τις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων καθώς και τους διορθωτικούς συντελεστές που εφαρμόζονται σ’ αυτές τις αποδοχές και τις συντάξεις (2), προσαρμογή ύψους 0,7 % των αποδοχών και συντάξεων των υπαλλήλων της Κοινότητας.

         ΑΠΟΦΑΣΙΖΕΙ:
   Άρθρο 1
   1.   Στο άρθρο 15 παράγραφος 1 της απόφασης 2003/479/ΕΚ τα ποσά των 27,96 EUR και 111,83 EUR αντικαθίστανται αντίστοιχα από ποσά 28,16 EUR και 112,61 EUR,
   2.   Στο άρθρο 15 παράγραφος 2, ο πίνακας τροποποιείται ως εξής:

                  «Απόσταση μεταξύ του τόπου κατοικίας και του τόπου απόσπασης
                  (σε km)

                  Ποσό σε ευρώ

                  0-150

                  0

                  > 150

                  72,39

                  > 300

                  128,69

                  > 500

                  209,13

                  > 800

                  337,83

                  > 1 300

                  530,87

                  > 2 000

                  635,45»

   3.   Στο άρθρο 15 παράγραφος 4 το ποσό των 27,96 EUR αντικαθίσταται από ποσό 28,16 EUR.
   Άρθρο 2
   Η παρούσα απόφαση παράγει αποτελέσματα από την πρώτη ημέρα του μήνα που ακολουθεί την έκδοσή της.

      Βρυξέλλες, 30 Μαΐου 2005.

            Για το Συμβούλιο

            Ο Πρόεδρος

         F. BODEN

      (1)  ΕΕ L 160 της 28.6.2003, σ. 72· απόφαση όπως τροποποιήθηκε από την απόφαση 2004/240/ΕΚ (ΕΕ L 74 της 12.3.2004, σ. 17).

      (2)  ΕΕ L 8 της 12.1.2005, σ. 1.


title: 2011/523/ΕΕ: Απόφαση του Συμβουλίου, της 2ας Σεπτεμβρίου 2011 , για τη μερική αναστολή της εφαρμογής της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας

text:
               3.9.2011

               EL

               Επίσημη Εφημερίδα της Ευρωπαϊκής Ένωσης

               L 228/19

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 2ας Σεπτεμβρίου 2011
   για τη μερική αναστολή της εφαρμογής της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας
   (2011/523/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης και ιδίως το άρθρο 207 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Ιανουαρίου 1977, η Ευρωπαϊκή Οικονομική Κοινότητα και η Αραβική Δημοκρατία της Συρίας συνήψαν συμφωνία συνεργασίας (εφεξής «η συμφωνία συνεργασίας») (1) για την προώθηση της συνολικής συνεργασίας με σκοπό την ενίσχυση των σχέσεων μεταξύ τους.

               (2)

               Η συμφωνία συνεργασίας στηρίζεται στην κοινή επιθυμία των μερών να διατηρήσουν και να ενισχύσουν φιλικές σχέσεις σύμφωνα με τις αρχές του Καταστατικού Χάρτη των Ηνωμένων Εθνών.

               (3)

               Κατά το άρθρο 3 παρ. 5 της συνθήκης για την Ευρωπαϊκή Ένωση, η Ένωση, στις σχέσεις της με τον υπόλοιπο κόσμο, μεταξύ άλλων συμβάλλει στην ειρήνη, στην ασφάλεια και στην προστασία των ανθρώπινων δικαιωμάτων, καθώς και στην αυστηρή τήρηση και ανάπτυξη του διεθνούς δικαίου , συμπεριλαμβανομένου του σεβασμού των αρχών του Καταστατικού Χάρτη των Ηνωμένων Εθνών.

               (4)

               Κατά το άρθρο 3 παρ. 5 της συνθήκης για την Ευρωπαϊκή Ένωση, η δράση της Ένωσης στη διεθνή σκηνή έχει ως γνώμονα τις αρχές που έχουν εμπνεύσει τη δημιουργία, την ανάπτυξη και τη διεύρυνσή της και τις οποίες επιδιώκει να προάγει στον ευρύτερο κόσμο: τη δημοκρατία, το κράτος δικαίου, την οικουμενικότητα και το αδιαίρετο των ανθρωπίνων δικαιωμάτων και των θεμελιωδών ελευθεριών, τον σεβασμό της ανθρώπινης αξιοπρέπειας, τις αρχές της ισότητας και της αλληλεγγύης και τον σεβασμό των αρχών του Καταστατικού Χάρτη των Ηνωμένων Εθνών και του διεθνούς δικαίου.

               (5)

               Από τον Μάρτιο του 2011, εντάθηκαν οι διαμαρτυρίες κατά συγκεκριμένων καταχρήσεων εξουσίας από Σύριους αξιωματούχους μέσα στο γενικό πλαίσιο της αυξανόμενης οικονομικής και πολιτικής δυσαρέσκειας. Οι συγκρατημένες διαμαρτυρίες που άρχισαν σε περιθωριοποιημένες περιοχές εξελίχθηκαν σε εθνική εξέγερση. Οι συριακές αρχές αντέδρασαν, και εξακολουθούν να αντιδρούν, κατά πολύ βίαιο τρόπο, πυροβολώντας ειρηνικούς διαδηλωτές.

               (6)

               Στις 18 Αυγούστου 2011, η Ύπατος Αρμοστής του ΟΗΕ για τα ανθρώπινα δικαιώματα εξέδωσε δήλωση κατά την 17η ειδική σύνοδο του Συμβουλίου για τα ανθρώπινα δικαιώματα σχετικά με την «Κατάσταση των ανθρωπίνων δικαιωμάτων στην Αραβική Δημοκρατία της Συρίας». Στη δήλωση αυτή υπενθυμίζει ότι, στην από 18ης Αυγούστου έκθεσή της, η διερευνητική αποστολή στη Συρία που ζητήθηκε από το Συμβούλιο Ανθρωπίνων Δικαιωμάτων διαπίστωσε σωρεία διαδεδομένων ή συστηματικών παραβιάσεων των ανθρωπίνων δικαιωμάτων από τις δυνάμεις ασφαλείας και τις ένοπλες δυνάμεις της Συρίας, μεταξύ των οποίων δολοφονίες, διά της βίας εξαφανίσεις, βασανιστήρια, στέρηση της ελευθερίας και διώξεις. Η Ύπατος Αρμοστής θεωρεί ότι η κλίμακα και η φύση αυτών των πράξεων τις καθιστούν δυνάμει εγκλήματα κατά της ανθρωπότητας και προέτρεψε τα μέλη του Συμβουλίου Ασφαλείας να εξετάσουν το ενδεχόμενο παραπομπής της κατάστασης που επικρατεί στη Συρία στο Διεθνές Ποινικό Δικαστήριο.

               (7)

               Την ίδια ημέρα, η ΕΕ καταδίκασε τη βάρβαρη εκστρατεία του Bashar al-Assad και του καθεστώτος του κατά του ίδιου του συριακού λαού με αποτέλεσμα να φονευθούν ή να τραυματιστούν πολλοί σύριοι πολίτες. Η ΕΕ έχει τονίσει επανειλημμένα ότι πρέπει να σταματήσει η βάρβαρη καταστολή, να ελευθερωθούν οι κρατούμενοι διαδηλωτές, να επιτραπεί η απρόσκοπτη πρόσβαση των διεθνών ανθρωπιστικών οργανώσεων, των διεθνών οργανώσεων ανθρωπίνων δικαιωμάτων και μέσων μαζικής ενημέρωσης και να δρομολογηθεί εθνικός διάλογος χωρίς αποκλεισμούς. Ωστόσο, η συριακή ηγεσία εξακολουθεί να αγνοεί τις εκκλήσεις της ΕΕ καθώς και της ευρύτερης διεθνούς κοινότητας.

               (8)

               Στις 23 Αυγούστου 2011, το Συμβούλιο Ανθρωπίνων Δικαιωμάτων εξέδωσε ψήφισμα κατά των σοβαρών παραβιάσεων των ανθρωπίνων δικαιωμάτων στην Αραβική Δημοκρατία της Συρίας στο οποίο καταδίκαζε απερίφραστα τις συνεχείς σοβαρές παραβιάσεις των ανθρωπίνων δικαιωμάτων εκ μέρους των συριακών αρχών, επαναλάμβανε τις εκκλήσεις του προς τις συριακές αρχές να συμμορφωθούν με τις υποχρεώσεις που έχουν αναλάβει βάσει του διεθνούς δικαίου, τόνιζε την ανάγκη να διεξαχθεί μια διεθνής, διαφανής, ανεξάρτητη και ταχεία έρευνα των καταγγελιών για παραβιάσεις του διεθνούς δικαίου, καθώς και των πράξεων που ενδέχεται να συνιστούν εγκλήματα κατά της ανθρωπότητας, και να κληθούν οι υπεύθυνοι να λογοδοτήσουν, και αποφάσισε να αποστείλει ανεξάρτητη διεθνή εξεταστική επιτροπή που θα διερευνήσει τις παραβιάσεις του διεθνούς δικαίου περί ανθρωπίνων δικαιωμάτων στη Συρία.

               (9)

               Σύμφωνα με το προοίμιο της συμφωνίας συνεργασίας, τα συμβαλλόμενα μέρη, με τη σύναψη της εν λόγω συμφωνίας, επιθυμούν να εκδηλώσουν την αμοιβαία θέλησή τους να διατηρήσουν και να αναπτύξουν φιλικές σχέσεις σύμφωνα με τις αρχές του Καταστατικού Χάρτη των Ηνωμένων Εθνών. Υπό τις παρούσες περιστάσεις, η Ένωση θεωρεί ότι η παρούσα κατάσταση στη Συρία παραβιάζει σαφώς τις αρχές του Χάρτη των Ηνωμένων Εθνών οι οποίες συνιστούν τη βάση της συνεργασίας μεταξύ της Συρίας και της Ευρωπαϊκής Ένωσης.

               (10)

               Εκτιμώντας τις σοβαρότατες παραβιάσεις που διέπραξε η Συρία κατά παράβαση του γενικού διεθνούς δικαίου και των αρχών του Χάρτη των Ηνωμένων Εθνών, η Ένωση αποφάσισε να θεσπίσει συμπληρωματικά περιοριστικά μέτρα κατά του συριακού καθεστώτος.

               (11)

               Έτσι, η εφαρμογή της Συμφωνίας συνεργασίας θα πρέπει να ανασταλεί μερικώς έως ότου οι συριακές αρχές θέσουν τέρμα στις συστηματικές παραβιάσεις των ανθρωπίνων δικαιωμάτων και μπορούν πάλι να θεωρηθούν ως τηρούσες το γενικό διεθνές δίκαιο και τις αρχές που συνιστούν τη βάση της συμφωνίας συνεργασίας.

               (12)

               Εκτιμώντας ότι η αναστολή θα πρέπει να αφορά αποκλειστικά τις συριακές αρχές και όχι τον λαό της Συρίας, η αναστολή θα πρέπει να είναι περιορισμένη. Δεδομένου ότι το αργό πετρέλαιο και τα προϊόντα πετρελαίου είναι επί του παρόντος προϊόντα, το εμπόριο των οποίων ωφελεί ως επί το πλείστον το καθεστώς της Συρίας και υποστηρίζει έτσι τις κατασταλτικές πολιτικές του, η αναστολή της συμφωνίας συνεργασίας θα πρέπει να περιορίζεται στο αργό πετρέλαιο και στα προϊόντα πετρελαίου.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα άρθρα 12 ,14 και 15 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας αναστέλλονται όσον αφορά τα μέτρα που απαριθμούνται στο παράρτημα της παρούσας απόφασης.
   Άρθρο 2
   Η παρούσα απόφαση κοινοποιείται στη Αραβική Δημοκρατία της Συρίας.
   Άρθρο 3
   Η παρούσα απόφαση αρχίζει να ισχύει την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 2 Σεπτεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 269 της 27.9.1978, σ. 2.

      ΠΑΡΑΡΤΗΜΑ

         Κατάλογος μέτρων στα οποία αναφέρεται το άρθρο 1

                  (1)

                  Η εισαγωγή αργού πετρελαίου και προϊόντων πετρελαίου στην Ένωση εάν αυτά

                              α)

                              είναι καταγωγής Συρίας· ή

                              β)

                              έχουν εξαχθεί από τη Συρία·

                  (2)

                  η αγορά αργού πετρελαίου ή προϊόντων πετρελαίου που βρίσκονται στη Συρία ή είναι καταγωγής Συρίας·

                  (3)

                  η μεταφορά αργού πετρελαίου ή προϊόντων πετρελαίου εάν είναι καταγωγής Συρίας ή εξάγονται από τη Συρία προς οιαδήποτε άλλη χώρα·

                  (4)

                  η παροχή, άμεσα ή έμμεσα, χρηματοδοτικής ή χρηματοοικονομικής βοήθειας, περιλαμβανομένων των χρηματοοικονομικών παραγώγων, καθώς και η ασφάλιση και η αντασφάλιση, σε σχέση με τις διατάξεις των παραγράφων 1, 2 και 3· και

                  (5)

                  η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα, άμεσα ή έμμεσα, την καταστρατήγηση των απαγορεύσεων που αναφέρονται στις παραγράφους 1, 2, 3 ή 4.


Avis juridique important

|

32004D0485

2004/485/ΕΚ: Απόφαση του Συμβουλίου, της 26ης Απριλίου 2004, για τροποποίηση της απόφασης 2003/231/ΕΚ για την προσχώρηση της Ευρωπαϊκής Κοινότητας στο πρωτόκολλο για την τροποποίηση της διεθνούς σύμβασης για την απλούστευση και την εναρμόνιση των τελωνειακών καθεστώτων (σύμβαση του Κιότο)

Επίσημη Εφημερίδα αριθ. L 162 της 30/04/2004 σ. 0113 - 0113

Απόφαση του Συμβουλίουτης 26ης Απριλίου 2004για τροποποίηση της απόφασης 2003/231/ΕΚ για την προσχώρηση της Ευρωπαϊκής Κοινότητας στο πρωτόκολλο για την τροποποίηση της διεθνούς σύμβασης για την απλούστευση και την εναρμόνιση των τελωνειακών καθεστώτων (σύμβαση του Κιότο)(2004/485/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η απόφαση 2003/231/ΕΚ(1) επιτρέπει την προσχώρηση της Κοινότητας στο πρωτόκολλο τροποποίησης της σύμβασης του Κιότο, πλην του προσαρτήματος ΙΙΙ, και προβλέπει ότι η κατάθεση του εγγράφου προσχώρησης της Κοινότητας γίνεται συγχρόνως με την κατάθεση των εγγράφων προσχώρησης από τα κράτη μέλη.(2) Είναι πιθανό ορισμένα κράτη μέλη να μην έχουν ολοκληρώσει τις εθνικές τους διαδικασίες κύρωσης έως τις 30 Απριλίου 2004.(3) Ορισμένα από τα κράτη που πρόκειται να προσχωρήσουν στην Ευρωπαϊκή Ένωση την 1η Μαου 2004 σύμφωνα με τη συνθήκη προσχώρησης του 2003 έχουν ήδη καταθέσει στον γενικό γραμματέα του Συμβουλίου Τελωνειακής Συνεργασίας τα έγγραφα προσχώρησης στο πρωτόκολλο τροποποίησης της σύμβασης του Κιότο, περιλαμβανομένων των προσαρτημάτων Ι και ΙΙ.(4) Κρίνεται σκόπιμο να αποφευχθεί η δημιουργία νομικής κατάστασης όπου ορισμένα κράτη μέλη καθίστανται μέρη διεθνούς σύμβασης στην οποία η Κοινότητα δεν έχει ακόμη προσχωρήσει, καίτοι η πλειονότητα των διατάξεων της εν λόγω σύμβασης εμπίπτει στην αποκλειστική αρμοδιότητα της Κοινότητας.(5) Η απόφαση 2003/231/ΕΚ θα πρέπει επομένως να τροποποιηθεί αναλόγως,ΑΠΟΦΑΣΙΖΕΙ:Άρθρο 1Στο άρθρο 3 παράγραφος 1 της απόφασης αριθ. 2003/231/ΕΚ, η δεύτερη πρόταση αντικαθίσταται από το ακόλουθο κείμενο:"Η κατάθεση λαμβάνει χώρα στις 30 Απριλίου 2004, συγχρόνως με την κατάθεση των εγγράφων προσχώρησης από τα κράτη μέλη που θα έχουν ολοκληρώσει τις εθνικές τους διαδικασίες προσχώρησης κατά την εν λόγω ημερομηνία."Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Λουξεμβούργο, 26 Απριλίου 2004.Για το ΣυμβούλιοΟ ΠρόεδροςJ. Walsh(1) ΕΕ L 86 της 3.4.2003, σ. 21.


title: Απόφαση της Εποπτεύουσας Αρχής της ΕΖΕΣ αριθ. 154/07/COL, της 3ης Μαΐου 2007 , για την εξηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων

text:
               19.3.2009

               EL

               Επίσημη Εφημερίδα της Ευρωπαϊκής Ένωσης

               L 73/23

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 154/07/COL
   της 3ης Μαΐου 2007
   για την εξηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (1),
   ΕΧΟΝΤΑΣ ΥΠΌΨΗ τη συμφωνία για τον Ευρωπαϊκό Οικονομικό Χώρο (2), και ιδίως τα άρθρα 61 έως 63 και το πρωτόκολλο 26,
   ΕΧΟΝΤΑΣ ΥΠΌΨΗ τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (3), και ιδίως το άρθρο 24 και το άρθρο 5 παράγραφος 2 στοιχείο β),
   ΕΚΤΙΜΩΝΤΑΣ ότι βάσει του άρθρου 24 της συμφωνίας περί Εποπτείας και Δικαστηρίου, η Αρχή θέτει σε εφαρμογή τις διατάξεις της συμφωνίας ΕΟΧ που αφορούν τις κρατικές ενισχύσεις,
   ΕΚΤΙΜΩΝΤΑΣ ότι βάσει του άρθρου 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις και κατευθυντήριες γραμμές για θέματα σχετικά με τη συμφωνία ΕΟΧ, εφόσον η συμφωνία αυτή ή η συμφωνία περί Εποπτείας και Δικαστηρίου το προβλέπει ρητά ή εφόσον η Αρχή το κρίνει αναγκαίο,
   ΥΠΕΝΘΥΜΙΖΟΝΤΑΣ τους διαδικαστικούς και ουσιαστικούς κανόνες στον τομέα των κρατικών ενισχύσεων τους οποίους εξέδωσε η Αρχή στις 19 Ιανουαρίου 1994 (4),
   ΕΚΤΙΜΩΝΤΑΣ ότι το κεφάλαιο 9 των κατευθυντήριων γραμμών για τις κρατικές ενισχύσεις, που αφορά τη δημοσίευση των αποφάσεων, έχει καταστεί παρωχημένο λόγω τροποποίησης του πρωτοκόλλου 3 της συμφωνίας περί Εποπτείας και Δικαστηρίου (5),
   ΕΚΤΙΜΩΝΤΑΣ ότι, λόγω της έκδοσης της απόφασης αριθ. 195/04/COL της Αρχής (6), οι ακόλουθες διαδικαστικές κατευθυντήριες γραμμές για τις κρατικές ενισχύσεις έχουν καταστεί παρωχημένες όσον αφορά την αξιολόγηση των υφισταμένων ενισχύσεων και σχεδίων για χορήγηση νέων ενισχύσεων:

               —

               το κεφάλαιο 11 των κατευθυντήριων γραμμών για τις κρατικές ενισχύσεις, «Κριτήρια για την εφαρμογή της διαδικασίας ταχείας έγκρισης»,

               —

               το κεφάλαιο 13, «Κανόνες εφαρμοζόμενοι σε περιπτώσεις σώρευσης ενισχύσεων για διαφορετικούς σκοπούς»,

               —

               το παράρτημα I των κατευθυντήριων γραμμών για τις κρατικές ενισχύσεις, «Κατάλογος των πληροφοριών που πρέπει να παρέχονται στις κοινοποιήσεις των κρατικών ενισχύσεων προς την Εποπτεύουσα Αρχή της ΕΖΕΣ» (7),

               —

               το παράρτημα ΙΙ των κατευθυντήριων γραμμών για τις κρατικές ενισχύσεις, «Έντυπο κοινοποίησης για τη διαδικασία ταχείας έγκρισης»,

               —

               το παράρτημα ΙΙΙ των κατευθυντήριων γραμμών για τις κρατικές ενισχύσεις, «Σχέδιο λεπτομερούς ετήσιας έκθεσης»,

               —

               το παράρτημα IV των κατευθυντήριων γραμμών για τις κρατικές ενισχύσεις, «Σχέδιο απλουστευμένης ετήσιας έκθεσης»,

               —

               το παράρτημα XIII των κατευθυντήριων γραμμών για τις κρατικές ενισχύσεις, «Έντυπο κοινοποίησης βάσει του πολυτομεακού πλαισίου για τις περιφερειακές ενισχύσεις προς μεγάλα επενδυτικά σχέδια» (8),

               —

               το παράρτημα XIV των κατευθυντήριων γραμμών για τις κρατικές ενισχύσεις «Έντυπο κοινοποίησης μεμονωμένων χορηγήσεων ενισχύσεων αναδιάρθρωσης»,

               —

               το παράρτημα XV των κατευθυντήριων γραμμών για τις κρατικές ενισχύσεις, «Έντυπο κοινοποίησης ενισχύσεων διάσωσης»,

               —

               το παράρτημα XVI των κατευθυντήριων γραμμών για τις κρατικές ενισχύσεις, «Συμπληρωματικές πληροφορίες παρεχόμενες κανονικά κατά την κοινοποίηση κρατικών ενισχύσεων υπέρ της προστασίας του περιβάλλοντος βάσει του άρθρου 1 παράγραφος 3 του πρωτοκόλλου 3 της συμφωνίας περί Εποπτείας και Δικαστηρίου»,

         ΕΚΤΙΜΩΝΤΑΣ ότι, κατόπιν της θέσπισης νέων κατευθυντήριων γραμμών για τις περιφερειακές ενισχύσεις με την απόφαση αριθ. 85/06/COL (9) της Αρχής, τα ακόλουθα κεφάλαια των κατευθυντήριων γραμμών για τις κρατικές ενισχύσεις έχουν καταστεί παρωχημένα όσον αφορά την αξιολόγηση των υφισταμένων ενισχύσεων και σχεδίων για χορήγηση νέων ενισχύσεων:

               —

               το κεφάλαιο 25 των κατευθυντήριων γραμμών για τις κρατικές ενισχύσεις, «Εθνικές περιφερειακές ενισχύσεις»,

               —

               το κεφάλαιο 25A των κατευθυντήριων γραμμών για τις κρατικές ενισχύσεις, «Αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007»,

               —

               το κεφάλαιο 26A των κατευθυντήριων γραμμών για τις κρατικές ενισχύσεις, «Πολυτομεακό πλαίσιο περιφερειακών ενισχύσεων υπέρ των μεγάλων επενδυτικών προγραμμάτων»,

               —

               το παράρτημα X των κατευθυντήριων γραμμών για τις κρατικές ενισχύσεις, «Καθαρό ισοδύναμο επιχορήγησης των επενδυτικών ενισχύσεων»,

               —

               το παράρτημα XI των κατευθυντήριων γραμμών για τις κρατικές ενισχύσεις, «Ενισχύσεις για την αντιστάθμιση των πρόσθετων δαπανών για μεταφορές σε περιοχές επιλέξιμες για την παρέκκλιση του άρθρου 61 παράγραφος 3 στοιχείο γ) βάση το κριτήριο της δημογραφικής πυκνότητας»,

               —

               το παράρτημα XII των κατευθυντήριων γραμμών για τις κρατικές ενισχύσεις, «Μέθοδος υπολογισμού των ανώτατων ορίων του πληθυσμού που καλύπτεται από την παρέκκλιση του άρθρου 61 παράγραφος 3 στοιχείο γ)»,

         ΕΚΤΙΜΩΝΤΑΣ ότι απαιτείται αναθεώρηση των ακόλουθων ουσιαστικών διατάξεων περί κρατικών ενισχύσεων (10):

               —

               το κεφάλαιο 10A, «Κρατικές ενισχύσεις και επιχειρηματικά κεφάλαια», που αντικαταστάθηκε από το κεφάλαιο 10B, «Κρατικές ενισχύσεις που χορηγούνται για την προώθηση των επενδύσεων επιχειρηματικών κεφαλαίων σε μικρομεσαίες επιχειρήσεις», μετά την έκδοση της απόφασης αριθ. 313/06/COL της Αρχής (11),

               —

               το κεφάλαιο 24 των κατευθυντήριων γραμμών για τις κρατικές ενισχύσεις, «Ενισχύσεις σε βιομηχανίες σιδήρου και χάλυβα εκτός ΕΚΑΧ», που κατέστη παρωχημένο με την έκδοση της απόφασης αριθ. 263/02/COL της Αρχής (12) για την εισαγωγή του κεφαλαίου 26Α σχετικά με το «Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια»,

               —

               το κεφάλαιο 29 των κατευθυντήριων γραμμών για τις κρατικές ενισχύσεις, «Γενικά καθεστώτα επενδυτικών ενισχύσεων» (13), το οποίο είχε λόγο ύπαρξης μόνο στο πλαίσιο της έγκρισης της συμφωνίας ΕΟΧ,

               —

               το παράρτημα V των κατευθυντήριων γραμμών για τις κρατικές ενισχύσεις, «Σειρά ενισχύσεων προς τις ΜΜΕ που μπορούν να επιτραπούν ανάλογα με το μέγεθος και τον τόπο εγκατάστασης της επιχείρησης», το οποίο είναι παρωχημένο και δεν έχει πλέον εφαρμογή,

         ΕΚΤΙΜΩΝΤΑΣ ότι κρίνεται σκόπιμο, στο πλαίσιο της παρούσας διαδικασίας αναθεώρησης των κατευθυντήριων γραμμών για τις κρατικές ενισχύσεις, να ενσωματωθεί η ανακοίνωση που εξέδωσε η Επιτροπή των Ευρωπαϊκών Κοινοτήτων σχετικά με τον καθορισμό των εφαρμοστέων κανόνων για την αξιολόγηση παράνομης κρατικής ενίσχυσης (14), παρόλο που η Αρχή έχει ήδη παραπέμψει σε αυτήν σε πολλές περιπτώσεις,
   ΕΚΤΙΜΩΝΤΑΣ ότι η ανακοίνωση αυτή παρουσιάζει ενδιαφέρον και για τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι πρέπει να διασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι, σύμφωνα με το σημείο ΙΙ του τμήματος «ΓΕΝΙΚΑ», που βρίσκεται στο τέλος του παραρτήματος ΧV της συμφωνίας ΕΟΧ, η Αρχή εκδίδει, κατόπιν διαβουλεύσεων με την Επιτροπή, πράξεις αντίστοιχες με αυτές που εκδίδει η Ευρωπαϊκή Επιτροπή,
   ΚΑΤΟΠΙΝ ΔΙΑΒΟΥΛΕΥΣΕΩΝ με την Ευρωπαϊκή Επιτροπή,
   ΥΠΕΝΘΥΜΙΖΟΝΤΑΣ ότι η Αρχή έχει διεξαγάγει διαβουλεύσεις επί του θέματος αυτού με τα κράτη της ΕΖΕΣ Ισλανδία, Λιχτενστάιν και Νορβηγία στις 29 Μαρτίου 2007,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατευθυντήριες γραμμές για τις κρατικές ενισχύσεις τροποποιούνται με την κατάργηση των κεφαλαίων 9, 10A, 11, 13, 24, 25, 25A, 26A και 29, καθώς και των παραρτημάτων I (με εξαίρεση το τμήμα III περί καταγγελιών) έως V και X έως XVI.
   Το τμήμα III του παραρτήματος I και τα παραρτήματα VIII και IX θα προστεθούν, αντίστοιχα, στο τέλος του κειμένου του κεφαλαίου περί καταγγελιών — έντυπο υποβολής καταγγελιών για εικαζόμενες παράνομες κρατικές ενισχύσεις, του κεφαλαίου για τις ενισχύσεις στις θαλάσσιες μεταφορές και του κεφαλαίου για τις βραχυπρόθεσμες εξαγωγικές πιστώσεις, των κατευθυντήριων γραμμών για τις κρατικές ενισχύσεις.
   Στο παράρτημα Ι της παρούσας απόφασης απαριθμούνται όλα τα καταργούμενα κεφάλαια και παραρτήματα.
   Άρθρο 2
   Οι κατευθυντήριες γραμμές για τις κρατικές ενισχύσεις τα τροποποιηθούν επίσης με την προσθήκη ενός νέου κεφαλαίου σχετικά με τους εφαρμοστέους κανόνες για την αξιολόγηση των παράνομων κρατικών ενισχύσεων. Το νέο κεφάλαιο περιέχεται στο παράρτημα ΙΙ της παρούσας απόφασης.
   Άρθρο 3
   Τα κεφάλαια των κατευθυντήριων γραμμών για τις κρατικές ενισχύσεις δεν θα είναι αριθμημένα. Η νέα διάρθρωση των κατευθυντήριων γραμμών παρουσιάζεται για λόγους ενημέρωσης στο παράρτημα ΙΙΙ της παρούσας απόφασης.
   Το κείμενο των κατευθυντήριων γραμμών για τις κρατικές ενισχύσεις θα προσαρμοσθεί αναλόγως. Σε περίπτωση εσωτερικής παραπομπής σε ήδη υπάρχοντα κεφάλαια, δεν θα γίνεται αναφορά στον αριθμό του κεφαλαίου, αλλά στον τίτλο του. Σε περίπτωση εσωτερικής παραπομπής σε καταργηθέντα κεφάλαια, θα διατηρείται ο αριθμός του προηγούμενου κεφαλαίου (15).
   Άρθρο 4
   Τα κράτη της ΕΖΕΣ θα ενημερωθούν σχετικά με την παρούσα απόφαση με επιστολή στην οποία θα επισυνάπτεται αντίγραφο της απόφασης και των παραρτημάτων.
   Άρθρο 5
   Αντίγραφο της παρούσας απόφασης, καθώς και των παραρτημάτων, θα αποσταλεί στην Ευρωπαϊκή Επιτροπή προς ενημέρωσή της δυνάμει του πρωτοκόλλου 27 στοιχείο δ) της συμφωνίας ΕΟΧ.
   Άρθρο 6
   Η παρούσα απόφαση, συμπεριλαμβανομένων και των παραρτημάτων I έως ΙΙΙ, δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   Άρθρο 7
   Το κείμενο στην αγγλική γλώσσα είναι το μόνο αυθεντικό.

      Βρυξέλλες, 3 Μαΐου 2007.

            Για την Εποπτεύουσα Αρχή της ΕΖΕΣ

         Bjørn T. GRYDELAND

            Πρόεδρος

         Kurt JAEGER

            Μέλος του Σώματος

      (1)  Στο εξής «η Αρχή».

      (2)  Στο εξής «η συμφωνία ΕΟΧ».

      (3)  Στο εξής «η συμφωνία περί Εποπτείας και Δικαστηρίου».

      (4)  Κατευθυντήριες γραμμές για την εφαρμογή και ερμηνεία των άρθρων 61 και 62 της συμφωνίας για τον ΕΟΧ και του άρθρου 1 του πρωτοκόλλου 3 της συμφωνίας περί Εποπτείας και Δικαστηρίου, που υιοθετήθηκαν και εκδόθηκαν από την Εποπτεύουσα Αρχή της ΕΖΕΣ στις 19 Ιανουαρίου 1994, και δημοσιεύτηκαν στην ΕΕ L 231 της 3.9.1994, σ. 1, και στο Συμπλήρωμα ΕΟΧ αριθ. 32 της 3.9.1994. Οι κατευθυντήριες γραμμές τροποποιήθηκαν τελευταία στις 7.2.2007. Στο εξής αναφέρονται ως κατευθυντήριες γραμμές για τις κρατικές ενισχύσεις.

      (5)  Συμφωνία μεταξύ των κρατών της ΕΖΕΣ για την τροποποίηση του πρωτοκόλλου 3, που υπογράφηκε στις 10 Δεκεμβρίου 2001 (ημερομηνία έναρξης ισχύος: 28 Αυγούστου 2003).

      (6)  Απόφαση αριθ. 195/04/COL της 14ης Ιουλίου 2004 για τις διατάξεις εφαρμογής που αναφέρονται σύμφωνα με το άρθρο 27 στο μέρος II του πρωτοκόλλου 3 της συμφωνίας μεταξύ των χωρών της ΕΖΕΣ για την ίδρυση Εποπτεύουσας Αρχής και Δικαστηρίου (ΕΕ L 139 της 25.5.2006 σ. 37).

      (7)  Με εξαίρεση το τμήμα III, το οποίο περιέχει το έντυπο καταγγελίας.

      (8)  Τα νέα έντυπα κοινοποίησης για τις περιφερειακές ενισχύσεις εγκρίθηκαν με την απόφαση αριθ. 387/06/COL της Αρχής, της 13ης Δεκεμβρίου 2006, για την τροποποίηση της απόφασης αριθ. 195/04/COL του Σώματος σχετικά με τις διατάξεις εφαρμογής που αναφέρονται στο άρθρο 27 του μέρους II του πρωτοκόλλου 3 της συμφωνίας μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου όσον αφορά τα τυποποιημένα έντυπα κοινοποίησης ενισχύσεων, που δεν έχει ακόμη δημοσιευθεί στο τμήμα ΕΟΧ και στο Συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      (9)  Απόφαση της Εποπτεύουσας Αρχής της ΕΖΕΣ, της 6ης Απριλίου 2006, σχετικά με την πεντηκοστή έκτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την προσθήκη ενός νέου κεφαλαίου 25.Β: Κρατικές ενισχύσεις περιφερειακού χαρακτήρα 2007-2013· δεν έχει ακόμη δημοσιευθεί. Διατίθεται στο δικτυακό τόπο της Αρχής.

      (10)  Οι κανόνες αυτοί δεν έχουν πλέον εφαρμογή για την αξιολόγηση των νέων σχεδίων χορήγησης κρατικών ενισχύσεων.

      (11)  Απόφαση αριθ. 313/06/COL της Εποπτεύουσας Αρχής της ΕΖΕΣ, της 25ης Οκτωβρίου 2006, για την πεντηκοστή ένατη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την προσθήκη ενός νέου κεφαλαίου 10.B: «Κρατικές ενισχύσεις που χορηγούνται για την προώθηση των επενδύσεων επιχειρηματικών κεφαλαίων σε μικρομεσαίες επιχειρήσεις»· δεν έχει ακόμη δημοσιευθεί. Διατίθεται στο δικτυακό τόπο της Αρχής.

      (12)  Απόφαση αριθ. 263/02/COL της Εποπτεύουσας Αρχής της ΕΖΕΣ, της 18ης Δεκεμβρίου 2002, σχετικά με την τριακοστή έκτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την προσθήκη ενός νέου κεφαλαίου 26Α: «Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια» (ΕΕ L 139 της 25.5.2006, σ. 8).

      (13)  Χρονολογείται από το 1994 και αναφέρει ότι τα γενικά καθεστώτα επενδυτικών ενισχύσεων είναι ασυμβίβαστα με τη λειτουργία της συμφωνίας ΕΟΧ. Παρόλο που τα κράτη της ΕΖΕΣ θα έπρεπε να τα έχουν ευθυγραμμίσει με τη συμφωνία ΕΟΧ, με βάση τη γενική υποχρέωσή τους να λάβουν όλα τα κατάλληλα μέτρα για την εξασφάλιση της εκπλήρωσης των υποχρεώσεων που απορρέουν από τη συμφωνία ΕΟΧ (άρθρο 3), ορισμένα κράτη ΕΖΕΣ ενδέχεται να εφαρμόζουν ακόμη αυτού του είδους τα καθεστώτα. Θεσπίζονται ως εκ τούτου, κανόνες βάσει των οποίων απαιτείται κοινοποίηση των ατομικών περιπτώσεων εφαρμογής των εν λόγω καθεστώτων και γίνεται εν μέρει αναφορά στην επιστολή της Επιτροπής προς τα κράτη μέλη με τα στοιχεία SG(79) D/10478 της 14ης Σεπτεμβρίου 1979, η οποία είχε προστεθεί στο παράρτημα XV της συμφωνίας ΕΟΧ ως σημείο 32.

      (14)  ΕΕ C 119 της 22.5.2002, σ. 22.

      (15)  Το ενοποιημένο κείμενο των κατευθυντήριων γραμμών για τις κρατικές ενισχύσεις δημοσιεύεται στο δικτυακό τόπο της Αρχής στην ακόλουθη διεύθυνση: http://www.eftasurv.int/

      ΠΑΡΑΡΤΗΜΑ I
      ΤΜНΜΑ A —   ΚΕΦΑΛΑΙΑ ΠΟΥ ΚΑΤΑΡΓΟΥΝΤΑΙ ΑΠΟ ΤΙΣ ΚΑΤΕΥΘΥΝΤНΡΙΕΣ ΓΡΑΜΜΕΣ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ

                  Τίτλος

                  Αριθμός κεφαλαίου

                  Δημοσίευση αποφάσεων

                  9

                  Κρατικές ενισχύσεις και επιχειρηματικά κεφάλαια

                  10A (1)

                  Κριτήρια για την εφαρμογή της διαδικασίας ταχείας έγκρισης

                  11

                  Κανόνες εφαρμοζόμενοι σε περιπτώσεις σώρευσης ενισχύσεων για διαφορετικούς σκοπούς

                  13

                  Ενισχύσεις σε βιομηχανίες σιδήρου και χάλυβα εκτός ΕΚΑΧ

                  24

                  Εθνικές περιφερειακές ενισχύσεις

                  25 (1)

                  Αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007

                  25A (1)

                  Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια

                  26A (1)

                  Γενικά καθεστώτα επενδυτικών ενισχύσεων

                  29

            ΤΜНΜΑ B —   ΠΑΡΑΡΤНΜΑΤΑ ΠΟΥ ΚΑΤΑΡΓΟΥΝΤΑΙ ΑΠΟ ΤΙΣ ΚΑΤΕΥΘΥΝΤНΡΙΕΣ ΓΡΑΜΜΕΣ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ
      Τα παραρτήματα I (με εξαίρεση το τμήμα III περί καταγγελιών) έως V και X έως XVI καταργήθηκαν.
      Το πρώην τμήμα III του παραρτήματος I, το παράρτημα VIII και το παράρτημα IX προστέθηκαν στο τέλος του κειμένου του σχετικού κεφαλαίου (κεφάλαιο περί καταγγελιών — έντυπο για την υποβολή καταγγελιών σχετικά με παράνομες κρατικές ενισχύσεις, κεφάλαιο για τις ενισχύσεις στις θαλάσσιες μεταφορές και κεφάλαιο για τη βραχυπρόθεσμη ασφάλιση εξαγωγικών πιστώσεων των κατευθυντήριων γραμμών για τις κρατικές ενισχύσεις, αντίστοιχα).

         (1)  Τα κεφάλαια αυτά ενδέχεται να λαμβάνονται ακόμη υπόψη για την αξιολόγηση παράνομων ενισχύσεων, και επομένως θα εξακολουθήσουν να δημοσιεύονται στον δικτυακό τόπο της Αρχής (κατάλογος καταργηθέντων κεφαλαίων).

      ΠΑΡΆΡΤΗΜΑ II
      ΝΈΟ ΚΕΦΆΛΑΙΟ ΤΩΝ ΚΑΤΕΥΘΥΝΤΉΡΙΩΝ ΓΡΑΜΜΏΝ ΓΙΑ ΤΙΣ ΚΡΑΤΙΚΈΣ ΕΝΙΣΧΎΣΕΙΣ
      ΚΑΝΌΝΕΣ ΠΟΥ ΕΦΑΡΜΌΖΟΝΤΑΙ ΓΙΑ ΤΗΝ ΑΞΙΟΛΌΓΗΣΗ ΤΩΝ ΠΑΡΆΝΟΜΩΝ ΚΡΑΤΙΚΏΝ ΕΝΙΣΧΎΣΕΩΝ
      Αρκετές πράξεις που ενέκρινε η Εποπτεύουσα Αρχή της ΕΖΕΣ (στο εξής «η Αρχή») τα προηγούμενα χρόνια περιέχουν διάταξη σύμφωνα με την οποία οι παράνομες ενισχύσεις, δηλαδή ενισχύσεις που χορηγούνται κατά παράβαση του άρθρου 1 παράγραφος 3 του μέρους Ι του πρωτοκόλλου 3 της συμφωνίας περί Εποπτείας και Δικαστηρίου (1), αξιολογούνται σύμφωνα με τα κείμενα που ισχύουν κατά τον χρόνο χορήγησης της συγκεκριμένης ενίσχυσης. Αυτό, για παράδειγμα, ισχύει στην περίπτωση του κεφαλαίου των κατευθυντήριων γραμμών της Αρχής σχετικά με τις κρατικές ενισχύσεις που χορηγούνται για την προστασία του περιβάλλοντος.
      Για λόγους διαφάνειας και ασφάλειας του δικαίου, η Αρχή ενημερώνει τα κράτη της ΕΖΕΣ και τους τρίτους ότι αποφάσισε να εξακολουθήσει να εφαρμόζει τον ίδιο κανόνα για όλες τις πράξεις, δηλώνοντας τον τρόπο με τον οποίο θα ασκεί τη διακριτική της ευχέρεια προκειμένου να αξιολογήσει κατά πόσον μια κρατική ενίσχυση είναι συμβατή με τη συμφωνία ΕΟΧ. Επομένως, η αρχή θα αξιολογεί πάντοτε το συμβατό των παράνομων κρατικών ενισχύσεων με τη συμφωνία ΕΟΧ, σύμφωνα με τα ουσιαστικά κριτήρια που προβλέπει κάθε πράξη που ισχύει κατά τον χρόνο χορήγησης της ενίσχυσης.
      Το παρόν κεφάλαιο ισχύει με την επιφύλαξη των ειδικών κανόνων που περιέχονται στο κεφάλαιο των κατευθυντήριων γραμμών της Αρχής σχετικά με τις κρατικές ενισχύσεις για τη διάσωση και αναδιάρθρωση προβληματικών επιχειρήσεων.
      Επίσης ισχύει με την επιφύλαξη της ερμηνείας των πράξεων στον τομέα των κρατικών ενισχύσεων που αποτελούν μέρος της συμφωνίας ΕΟΧ.

         (1)  Συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, αναφερόμενη ως συμφωνία περί Εποπτείας και Δικαστηρίου.

      ΠΑΡΆΡΤΗΜΑ III
      ΝΕΑ ΔΙΑΡΘΡΩΣΗ ΤΩΝ ΚΑΤΕΥΘΥΝΤΗΡΙΩΝ ΓΡΑΜΜΩΝ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ

                  Τίτλος

                  Πρώην κεφάλαιο

                  Τροποποιήσεις

                  Πίνακας περιεχομένων

            Μέρος Ι:   Εισαγωγή

                  Εισαγωγή

                  1

                  Νομική βάση και γενικές διατάξεις

                  2

            Μέρος ΙΙ:   Διαδικαστικοί κανόνες

                  Εφαρμοστέοι κανόνες για την αξιολόγηση παράνομης κρατικής ενίσχυσης

                  Συνεργασία μεταξύ των εθνικών δικαστηρίων και της Εποπτεύουσας Αρχής της ΕΖΕΣ στον τομέα των κρατικών ενισχύσεων

                  9A

                  Καταγγελίες – Έντυπο για την υποβολή καταγγελιών όσον αφορά εικαζόμενες παράνομες κρατικές ενισχύσεις

                  9B

                  Επαγγελματικό απόρρητο στις αποφάσεις για τις κρατικές ενισχύσεις

                  9C

            Μέρος ΙΙΙ:   Κανόνες σχετικά με τις οριζόντιες ενισχύσεις

                  Ενισχύσεις προς πολύ μικρές, μικρές και μεσαίες επιχειρήσεις (ΜΜΕ)

                  10

                  Εθνικές περιφερειακές ενισχύσεις 2007-2013

                  25B

                  Κρατικές ενισχύσεις που χορηγούνται για την προώθηση των επενδύσεων επιχειρηματικών κεφαλαίων σε μικρομεσαίες επιχειρήσεις

                  10B

                  Ενισχύσεις για την έρευνα και ανάπτυξη και την καινοτομία

                  14

                  Ενισχύσεις για την προστασία του περιβάλλοντος

                  15

                  Ενισχύσεις για τη διάσωση και αναδιάρθρωση προβληματικών επιχειρήσεων

                  16

            Μέρος ΙV:   Κανόνες που αφορούν συγκεκριμένους τομείς

                  Μέθοδος ανάλυσης των κρατικών ενισχύσεων που σχετίζονται με λανθάνον κόστος

                  21

                  Ενισχύσεις διάσωσης και αναδιάρθρωσης και ενισχύσεις για το κλείσιμο επιχειρήσεων στον χαλυβουργικό τομέα

                  22

                  Ενισχύσεις στις θαλάσσιες μεταφορές

                  24A

                  Κρατικές ενισχύσεις στη ναυπηγική βιομηχανία

                  24B

                  Εφαρμογή των κανόνων για τις κρατικές ενισχύσεις στις δημόσιες υπηρεσίες ραδιοτηλεοπτικών μεταδόσεων

                  24C

                  Ενισχύσεις στον τομέα των αερομεταφορών

                  30

                  Χρηματοδότηση των αερολιμένων και ενισχύσεις σε αεροπορικές εταιρείες για την έναρξη νέων γραμμών με αναχώρηση από περιφερειακούς αερολιμένες

                  30A

                  Κρατικές ενισχύσεις προς τη ναυπηγική βιομηχανία οι οποίες χορηγούνται ως αναπτυξιακή βοήθεια σε μια αναπτυσσόμενη χώρα

                  31

            Μέρος V:   Ειδικά μέσα ενίσχυσης

                  Κρατικές εγγυήσεις

                  17

                  Ασφάλιση βραχυπρόθεσμων εξαγωγικών πιστώσεων

                  17A

                  Εφαρμογή των κανόνων για τις κρατικές ενισχύσεις στον τομέα της άμεσης φορολογίας των επιχειρήσεων

                  17B

                  Κρατικές ενισχύσεις όσον αφορά τις πωλήσεις ακινήτων από τις δημόσιες αρχές

                  18B

            Μέρος VI:   Κανόνες για την κρατική ιδιοκτησία επιχειρήσεων, τις ενισχύσεις σε δημόσιες επιχειρήσεις και τις υπηρεσίες γενικού οικονομικού συμφέροντος

                  Κρατικές ενισχύσεις υπό μορφή αντιστάθμισης για την παροχή δημόσιας υπηρεσίας

                  18C

                  Συμμετοχή του δημοσίου στο κεφάλαιο των επιχειρήσεων

                  19

                  Εφαρμογή των κανόνων για τις κρατικές ενισχύσεις σε δημόσιες επιχειρήσεις του μεταποιητικού τομέα

                  20

            Μέρος VII:   Άλλα

                  Μετατροπή μεταξύ εθνικών νομισμάτων και του ευρώ

                  33

                  Επιτόκια αναφοράς και προεξόφλησης και επιτόκια που πρέπει να εφαρμόζονται κατά την ανάκτηση ενισχύσεων που έχουν χορηγηθεί παρανόμως

                  34